open-index/open-wikipedia-markdown huggingface dataset:
ರಾಮಕೃಷ್ಣ ಕಾಟುಕುಕ್ಕೆ

thumb|right|250px|'ಮುಂಬಯಿನ ಮೈಸೂರ್ ಅಸೋಸಿಯೇಷನ್' ನಲ್ಲಿ ಶ್ರೀ.ಕಾಟುಕುಕ್ಕೆ ಮತ್ತು ವೃಂದದವರಿಂದ ಭಕ್ತಿ ಸಂಗೀತ ಕಾರ್ಯಕ್ರಮ'
thumb|right|250px|'ಶ್ರೀಮತಿ.ಪ್ರಫುಲ್ಲ ಉರುವಲ್, ಶ್ರೀ.ಆರ್.ಕಾಟುಕುಕ್ಕೆಯವರಿಗೆ,ಪುಷ್ಪಗುಚ್ಛವನ್ನು ಕೊಡುತ್ತಿದ್ದಾರೆ'
ಯುವ ದಾಸಸಂಕೀರ್ತನಕಾರ **ರಾಮಕೃಷ್ಣ ಕಾಟುಕುಕ್ಕೆ**, kಕೇರಳ ರಾಜ್ಯದ ಕಾಸರುಗೋಡು ಜಿಲ್ಲೆಯ ಕಾಟುಕುಕ್ಕೆ ಗ್ರಾಮನಿವಾಸಿ. ಗಡಿನಾಡು ಕನ್ನಡಿಗ. ಸರಳ ಸಜ್ಜನಿಕೆಯ ವ್ಯಕ್ತಿತ್ವದ 'ಕಾಟುಕುಕ್ಕೆ'ಯವರು, ಬಾಲ್ಯದಿಂದಲೂ ಕನ್ನಡದಲ್ಲಿ ದೇವರ ಭಜನೆ, ಮತ್ತು ಶಾಸ್ತ್ರೀಯ ಸಂಗೀತದ ಬಗ್ಗೆ ತೀವ್ರವಾದ ಆಸಕ್ತಿಯನ್ನು ಹೊಂದಿದ್ದಾರೆ.
## ಜನನ ಮತ್ತು ಪರಿವಾರ
ರಾಮಕೃಷ್ಣರ ತಂದೆ, ಕಾಟುಕುಕ್ಕೆ ನಾರಾಯಣ ರಾವ್, ತಾಯಿ ರತ್ನಾವತಿ ರಾವ್ ಪತ್ನಿ,ಉಮಾರಾವ್ ಆದಿತ್ಯ, ಕವನ ಎಂಬ ಇಬ್ಬರು ಮಕ್ಕಳು. ಭಜನೆ ಮತ್ತು ಶಾಸ್ತ್ರೀಯ ಸಂಗೀತದಲ್ಲಿ ಪರಮಾಸಕ್ತಿ. ಕರ್ನಾಟಕ ಶಾಸ್ತ್ರೀಯ ಸಂಗೀತದ ಪಾಠವನ್ನು ವಿದ್ವಾನ್ ಬಳ್ಳಪದವು ಯೋಗೀಶ್ ಶರ್ಮ ರಿಂದ ಕಲಿತರು. ಯೋಗೀಶ್ ಶರ್ಮರವರು, ಮಂಗಳೂರು ಆಕಾಶವಾಣಿಯ ’ಬಿ ಗ್ರೇಡ್’ ಕಲಾವಿದ. ರಾಜ್ಯ ಹೊರರಾಜ್ಯ, ಮುಂಬಯಿಮಹಾನಗರದಲ್ಲೂ ದಾಸ ಸಂಕೀರ್ತನೆ, ಭಕ್ತಿಗಾನ ರಸಮಂಜರಿ ಕಾರ್ಯಕ್ರಮ ಗಳನ್ನು ನಡೆಸಿಕೊಟ್ಟು ಕಲಾರಸಿಕರ ಪ್ರೀತಿಗೆ ಪಾತ್ರರಾಗಿದ್ದಾರೆ. ೨೫೦ ಕ್ಕೂ ಹೆಚ್ಚು ದಾಸರ ಪದಗಳಿಗೆ ಸ್ವರಸಂಯೋಜಿಸಿ ಹಾಡಿ ಸುಮಾರು ೧೫೦ ಕ್ಕೂ ಮಿಗಿಲಾಗಿ ದಾಸರ ಪದಗಳಿಗೆ  ಹಾಗೂ ಭಕ್ತಿಗೀತೆಗಳ ಧ್ವನಿ ಸುರುಳಿಗಳು ಬಿಡುಗದೆಗೊಂದು ಕನ್ನಡ ನಾಡಿನಾದ್ಯಂತ ಮನೆಮತಾಗಿದ್ದಾರೆ. ಇವರು ಹಾಡಿದ ’ತಿರುಪತಿ ವೆಂಕಟರಮಣ’ ಮತ್ತು ’ಕಣ್ಣಿನೊಳಗೆ ನೋಡು’ ಸಿಡಿ ಕ್ಯಾಸೆಟ್ ಗಳು ತಲಾ ೨ ಲಕ್ಷಕ್ಕೂ ಅಧಿಕ ಮಾರಾಟವಾಗಿ ದಾಖಲೆ ಸೃಷ್ಟಿಸಿವೆ.
## ವೃತ್ತಿಜೀವನ
'ರಾಮಕೃಷ್ಣ ಕಾಟುಕುಕ್ಕೆ', 'ಕಾಟುಕುಕ್ಕೆ ಶ್ರೀ ಸುಬ್ರಾಯ ದೇವಾಲಯ'ದಲ್ಲಿ ಉದ್ಯೋಗದಲ್ಲಿದ್ದರು. ಇದು ಕೇರಳದ ಮುಜರಾಯಿ ಇಲಾಖೆಯ ಅಡಿಯಲ್ಲಿ ಬರುತ್ತದೆ. 'ಶ್ರೀ ತಿರುಮಲ ದೇವಸ್ಥಾನಕ್ಕೆ ಆಹ್ವಾನಿತ ಗಾಯಕ'ರಾಗಿ, 'ಶ್ರೀ ಧರ್ಮಸ್ಥಳ ಭಜನಾ ಕಮ್ಮಟದ ಭಜನಾ ತರಬೇತಿ ನೀಡುವ ಸಂಪನ್ಮೂಲ ವ್ಯಕ್ತಿ'ಯಾಗಿದ್ದಾರೆ.
ಈ ಕಾರ್ಯಗಳ ಮಧ್ಯೆ 'ಶ್ರೀಪುರುಂದರದಾಸ ಆರಾಧನಾ ಮಹೋತ್ಸವ ಸಮಿತಿ' ರಚಿಸಿ ನಿಷ್ಠೆಯಿಂದ ಆರಾಧನೋತ್ಸವ ನಡೆಸಿ  ಸತತ ಭಜನೆ, ಕೀರ್ತನೆ, ಸತ್ಸಂಗಗಳ ಮೂಲಕ ನಾಡಿನ ಜನರ ದೈವಿಕ ಚೈತನ್ಯವೃದ್ಧಿಗೆ ಪ್ರೇರಕರಾಗಿದ್ದಾರೆ.

## ದಾಸನಾಗು ವಿಶೇಷನಾಗು
ಎಂಬ ನುಡಿಯಿಂದ ಪ್ರೇರಿತರಾಗಿ ಗಡಿನಾಡು-ಕರಾವಳಿ ಪ್ರದೇಶಗಳ ನಾನಾ ಊರುಗಳ ಮನೆ, ಮಠ, ಮಂದಿರಗಳ ೧೫೦ ಕ್ಕೂ ಹೆಚ್ಚು ಕೇಂದ್ರಗಳಲ್ಲಿ ’ದಾಸ ಸಂಕೀರ್ತನಾಯಾತ್ರೆ’ ಯ ಅಭಿಯಾನವನ್ನು ನಡೆಸಿ ಸಾಂಪ್ರದಾಯಿಕ ಭಜನೆ ಹಾಘೂ ಹರಿದಾಸ ಸಾಹಿತ್ಯ ಪ್ರಚಾರ ಪಡಿಸಿ ಯಶಸ್ವಿಯಾಗಿದ್ದಾರೆ. ಈ ಅಭಿಯಾನವನ್ನು ಸತತವಾಗಿ ನಡೆಸಿಕೊಂಡು ಬರುತ್ತಿದ್ದಾರೆ.
'ತಿರುಪತಿ ದಾಸ ಸಾಹಿತ್ಯ ಪ್ರಾಜೆಕ್ಟ್' ನ ಯೋಜನೆಯನ್ನು ಕಾಸರಗೋಡು ಜಿಲ್ಲೆಯ ೧೦ ಕನ್ನಡ ಶಾಲೆಗಳಲ್ಲಿ ೬೦೦ ಕ್ಕೂ ಹೆಚ್ಚು ವಿದ್ಯಾರ್ಥಿಗಳಿಗೆ ಭಜನಾತರಪೇತಿ ನೀಡುವ ಮೂಲಕ ಮನೆ-ಮನಕೆ ಹರಿಭಜನಾ ಸಾಹಿತ್ಯ ಸಂಸ್ಕೃತಿಯನ್ನು  ಬಿತ್ತರಿಸುವ ಕಾರ್ಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ.
## ಪ್ರಶಸ್ತಿ ಪುರಸ್ಕಾರಗಳು
ಇದುವರೆವಿಗೂ'ಕಾಟುಕುಕ್ಕೆ'ಯವರು ಒಂದು ಸಾವಿರಕ್ಕೂ ಅಧಿಕ ವೇದಿಕೆಗಳಲ್ಲಿ ದಾಸ ಸಂಕೀರ್ತನೆ,ಹಾಗೂ ಭಕ್ತಿಗಾನ ರಸಮಂಜರಿ ಕಾರ್ಯಕ್ರಮಗಳನ್ನು ನಡೆಸಿಕೊಟ್ಟಿದ್ದಾರೆ. ಸರಳ ಗಾಯನಶೈಲಿ,ಇವರ ವೈಶಿಷ್ಠ್ಯತೆಗಳಲ್ಲೊಂದು.
* ಕೇರಳ ರಾಜ್ಯ ದಾಸ ಸಾಹಿತ್ಯ ಸಮ್ಮೇಳನದ ಗೌರವ ಪ್ರಶಸ್ತಿ
* ಕನ್ನಡ ಪಯಸ್ವಿನಿ-೨೦೦೯ ಪ್ರಶಸ್ತಿ
## ಮುಂಬಯಿನ ಮೈಸೂರ್ ಅಸೋಸಿಯೇಷನ್ ನಲ್ಲಿ
'ಕನ್ನಡ ಕಲಾಕೇಂದ್ರ ಮುಂಬಯಿ' ಹಾಗೂ 'ಮೈಸೂರ್ ಅಸೋಸಿಯೇಷನ್' ಇವರ ಸಂಯುಕ್ತ ಆಶ್ರಯದಲ್ಲಿ 'ರಾಮಕೃಷ್ಣ ಕಾಟುಕುಕ್ಕೆ'ಯವರು ೨೦೧೧ ರ ಡಿಸೆಂಬರ್,೧೮,ರವಿವಾರ ಸಂಜೆ, 'ಭಕ್ತಿ ಸಂಗೀತ ಕಾರ್ಯಕ್ರಮ'ವನ್ನು ನಡೆಸಿಕೊಟ್ಟರು.'ಕಾಟುಕುಕ್ಕೆ'ಯವರು ಹಾಡಿದ, ಭಜನೆಗಳು ಹಾಗೂ ದಾಸರ ಕೀರ್ತನೆಗಳಲ್ಲಿ 'ತಿರುಪತಿ ವೆಂಕಟರಮಣ' ಹಾಗೂ 'ಕಣ್ಣಿನಲಿ ನೋಡು' ಗೀತೆಗಳು ಸಂಗೀತ ಪ್ರೇಮಿಗಳಿಗೆ ಬಹಳ ಮುದಕೊಟ್ಟವು. ಅನೇಕರು ಇನ್ನೂ ಸ್ವಲ್ಪಕಾಲ ತಮ್ಮ ಒಲವಿನ ಭಜನೆಗಳನ್ನು ಆಲಿಸಲು ತೀವ್ರ ಉತ್ಸುಕರಾಗಿದ್ದರು. ಆದರೆ ಸಮಯದ ಅಭಾವದಿಂದ ಸಾಧ್ಯವಾಗಲಿಲ್ಲ.
## ಬಿಡುಗಡೆಗೊಂಡ ಧ್ವನಿ ಸುರಳಿಗಳ ಪಟ್ಟಿ
* ಧರ್ಮಕ್ಕೆ ಕೈಬಾರದೀಕಾಲ(ತಿರುಪತಿ ವೆಂಕಟರಮಣ)
* ಕಣ್ಣಿನೊಳಗೆ ನೋಡು (ಹುಟ್ಟಿದೇಳು ದಿವಸದಲಿ)
* ದಾಸ ನಮನ (ಭಜನಾ ಶೈಲಿಯ ಗೀತೆಗಳು)
* ಗೋಪಿಯ ಭಾಗ್ಯವಿದು (ಹಣ್ಣು ತಾ ಬೆಣ್ಣೆ ತಾ)
* ಕರುಣಾಸಾಗರ ಶ್ರೀಹರಿ (ಜಯ ಜಯ ಕೃಷ್ಣ)

ವರ್ಗ:ಸಂಕೀರ್ತನ ಕಾರ
ಕೋಟಿಲಿಂಗೇಶ್ವರ

ಕೋಲಾರ ಜಿಲ್ಲೆ ಯ ಬಂಗಾರಪೇಟೆ ಗೆ ೧೨ ಕಿಲೋ ಮೀಟರ್ ದೂರದಲ್ಲಿರುವ ಕಮ್ಮಸಂದ್ರ ಇಂದು ಪವಿತ್ರ ಪುಣ್ಯಕ್ಷೇತ್ರವಾಗಿ ಕೋಟಿಲಿಂಗಗಳ ನಾಡಾಗಿದೆ.೧೦೮ ಅಡಿಗಳ ಬೃಹತ್ ಶಿವಲಿಂಗ ಹಾಗೂ ೩೨ ಅಡಿ ಎತ್ತರದ ಅತಿ ದೊಡ್ಡ ಬಸವಣ್ಣನನನ್ನು ಹೊಂದಿದ ಇಲ್ಲಿ ಭಕ್ತರು ನಿತ್ಯವೂ ಶಿವಲಿಂಗ ಸ್ಥಾಪನೆ ಮಾಡುತ್ತಿದ್ದು, ಈ ಕ್ಷೇತ್ರದಲ್ಲಿ ಮುಂದಿನ ಕೆಲವು ದಶಕಗಳಲ್ಲಿ ಕೋಟಿ ಲಿಂಗ ಸ್ಥಾಪನೆಯಾಗುವ ಸಾಧ್ಯತೆ ಇದೆ.

ತ್ರೇತಾಯುಗದ ಕಾಲದಿಂದಲೂ ಪವಿತ್ರ ಕ್ಷೇತ್ರವೆಂದೇ ಪರಿಗಣಿತವಾಗಿರುವ ಕಮ್ಮಸಂದ್ರದಲ್ಲಿ ಶ್ರೀಸಾಂಬಶಿವಮೂರ್ತಿ ಸ್ವಾಮಿಗಳ ಮಾರ್ಗದರ್ಶನದಲ್ಲಿ ಈ ಕ್ಷೇತ್ರದಲ್ಲಿರುವ ವಿಶಾಲ ಪ್ರಕಾರದ ಮೊದಲ ಮುಖ್ಯದ್ವಾರದಲ್ಲಿ ಶಿವಲಿಂಗ ಮತ್ತು ಬಸವೇಶ್ವರರ ದರ್ಶನ ಪಡೆದು, ಎರಡನೇ ದ್ವಾರಕ್ಕೆ ಬಂದರೆ ಆಕಾಶ ಶಿವಲಿಂಗ ಮತ್ತು ಅನೇಕ ದೇವತೆಗಳ ದರ್ಶನವಾಗುತ್ತದೆ. ಮುಂದೆ ಸಾಗುತ್ತಿದ್ದಂತೆ ವಿಶಾಲ ಪ್ರಕಾರದಲ್ಲಿ ಭಕ್ತರು ಸ್ಥಾಪಿಸಿರುವ ಸಾವಿರಾರು ಶಿವಲಿಂಗಗಳನ್ನು ನೋಡಬಹುದು.

ದೇವಾಲಯದ ಪ್ರಾಂಗಣ ಪ್ರವೇಶಿಸಿದ ಬಳಿಕ ಪ್ರಧಾನ ಶಿವದೇವಾಲಯ, ಬ್ರಹ್ಮ, ವಿಷ್ಣು, ಮಹೇಶ್ವರ, ವಿನಾಯಕ, ಅಯ್ಯಪ್ಪ, ಆಂಜನೇಯ, ಕನಿಕಾ ಪರಮೇಶ್ವರಿ, ಪಾರ್ವತಿ, ಲಕ್ಷ್ಮೀ, ನವಗ್ರಹ, ಸತ್ಯನಾರಾಯಣಸ್ವಾಮಿ, ಸುಬ್ರಹ್ಮಣ್ಯ, ವೆಂಕಟೇಶ್ವರ, ಪಂಚಮುಖಿ ಆಂಜನೇಯ, ಸಂತೋಷಿಮಾತಾ, ಮಂಜುನಾಥೇಶ್ವರ ಸ್ವಾಮಿ ದರ್ಶನಭಾಗ್ಯ ಲಭಿಸುತ್ತದೆ. ಪಕ್ಕದಲ್ಲೇ ಸುಂದರವಾದ  ಬೃಂದಾವನವೂ ಇದೆ.

ಆಲಯದಲ್ಲಿರುವ ಗಣೇಶ ದೇವಾಲಯದ ಎದುರು ಹರಕೆಯ ಬಿಲ್ವಪತ್ರೆ ಮರ ಹಾಗೂ ನಾಗಲಿಂದ ವೃಕ್ಷಗಳಿವೆ. ದೇವಾಲಯದಲ್ಲಿ ಪೂಜಿಸಿದ ಪವಿತ್ರ ದಾರವನ್ನು ಈ ಮರಗಳಿಗೆ ಕಟ್ಟಿದರೆ ಇಷ್ಟಾರ್ಥ ಈಡೇರುತ್ತದೆ ಎಂಬುದು ಜನರ ನಂಬಿಕೆ.

ನಿತ್ಯವೂ ಇಲ್ಲಿಗೆ ನೂರಾರು ಭಕ್ತರು ಆಗಮಿಸುತ್ತಾರೆ. ದೇವಾಲಯಗಳಲ್ಲಿ ನಿತ್ಯಸೇವೆ, ಅನ್ನದಾನ, ಬಡವರಿಗೆ ವಸ್ತ್ರದಾನ ನಡೆಯುತ್ತದೆ. ಕ್ಷೇತ್ರದಲ್ಲಿ ಸಾಮೂಹಿಕ ವಿವಾಹ ಮಹೋತ್ಸವವೂ ಜರುಗುತ್ತದೆ.  ಬರುವ ಯಾತ್ರಾರ್ಥಿಗಳ ಅನುಕೂಲಕ್ಕಾಗಿ ವಸತಿ ಸೌಕರ್ಯವನ್ನೂ ಕಲ್ಪಿಸಲಾಗಿದೆ.

ಪ್ರತಿವರ್ಷ ಆಶ್ವಯುಜ ಮಾಸದಲ್ಲಿ ದಸರೆಯ ಸಂದರ್ಭದಲ್ಲಿ ಇಲ್ಲಿ ರಥೋತ್ಸವ ಹಾಗೂ ಜಾತ್ರೆ ನಡೆಯುತ್ತದೆ.

## ಉಲ್ಲೇಖಗಳು 
ವರ್ಗ:ಪುಣ್ಯಕ್ಷೇತ್ರಗಳು
ವರ್ಗ:ದೇವಾಲಯಗಳು
ಕಳ್ಳಿ ಪೀರ

*ಕಳ್ಳಿ ಪೀರ*'' (Small Bee-eater)ವನ್ನು ಸಂಸ್ಕೃತದಲ್ಲಿ "ಸಾರಂಗ" ತುಳು ಬಾಷೆಯಲ್ಲಿ "ತುಂಬೆ ಪಕ್ಕಿ" ಮುಂತಾಗಿ ಕರೆಯುತ್ತಾರೆ.ಗುಬ್ಬಚ್ಚಿಗಿಂತ ದೊಡ್ಡದು.ಹಸಿರು ಬಣ್ಣ. ಆಕಾಶದಲ್ಲಿ ಹಾರುವಾಗ ಜೇನು ಹುಳವನ್ನು ಹಿಡಿದು ತಿನ್ನುತ್ತದೆ.ಆಫ್ರಿಕದ ಉತ್ತರ ಭಾಗ,ಪಶ್ಚಿಮ ಅರೇಬಿಯಾ,ಭಾರತದಿಂದ ವಿಯೆಟ್ನಾಮ್ ವರೆಗಿನ ಏಷಿಯಾದ ಭಾಗಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ.
### ವೈಜ್ಞಾನಿಕ ಹೆಸರು 
ಇದು ಮೀರಾಪಿಡೇ ಕುಟುಂಬಕ್ಕೆ ಸೇರಿದೆ. ಮೀರಾಪ್ಸ್ ಓರಿಯಂಟಾಲಿಸ್ ಎಂದು ಅಧಿಕೃತ ಹೆಸರು.
### ಲಕ್ಷಣಗಳು 
ಗೊರವಂಕ ಹಕ್ಕಿಗಿಂತ ಚಿಕ್ಕದು.ಮೈ ಹಸಿರು ಬಣ್ಣ ಹಾಗೂ ನೆತ್ತಿ ಕಂದು ಬಣ್ಣ.ಮೊನಚಾದ ಬಾಗಿದ ಕೊಕ್ಕು.ಬಾಲದ ಮದ್ಯದಿಂದ ಸೂಜಿಯಂತೆ ನೀಳವಾದ ಗರಿಗಳಿರುತ್ತವೆ.
### ಆಹಾರ ಹಾಗೂ ಆವಾಸ 
ಜೇನು ನೊಣ,ಸಣ್ಣ ಹುಳ ಹುಪ್ಪಟೆಗಳು,ಇರುವೆಗಳು ಮುಖ್ಯ ಆಹಾರ.ಜನವಸತಿ ಇರುವೆಡೆ ತಂತಿ ಇತ್ಯಾದಿ ಎತ್ತರದ ಪ್ರದೇಶದಲ್ಲಿ ಕುಳಿತುಕೊಳ್ಳುತ್ತದೆ. ಬಿಲಗಳಲ್ಲಿ ಗೂಡು.
### ಬಾಹ್ಯ ಸಂಪರ್ಕ 
Internet Bird Collection 
### ಆಧಾರ 
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ದಾಸಮಂಗಟ್ಟೆ

*ದಾಸಮಂಗಟ್ಟೆ*' (Great Indian Hornbill) ಅಥವಾ (Great Pied Hornbill) ಮುಖ್ಯವಾಗಿ ಪಶ್ಚಿಮಘಟ್ಟ,ಹಿಮಾಲಯ ಪರ್ವತ ಶ್ರೇಣಿ,ಇಂಡೋನೇಷಿಯಾ,ಸುಮಾತ್ರ ಹಾಗೂ ಮಲಯಾ ಪರ್ಯಾಯ ದ್ವೀಪಗಳಲ್ಲಿ ಕಂಡು ಬರುತ್ತದೆ. ತುಳುವಿನಲ್ಲಿ "ಮರ ಓಂಗೆಲೆ "ಎಂಬ ಹೆಸರಿದೆ.
### ವೈಜ್ಞಾನಿಕ ಹೆಸರು
ಬ್ಯುಸೆರೋಟಿಡೇ ಕುಟುಂಬದಲ್ಲಿ ಬ್ಯುಸಿರೋಸ್ ಬೈಕಾರ್ನಿಸ್ (Buceros Bicornis) ಎಂಬುದು ಇದರ ಅಧಿಕೃತ ಹೆಸರು.

### ಲಕ್ಷಣಗಳು
ಹದ್ದಿಗಿಂತ ದೊಡ್ಡದಾದ ಹಕ್ಕಿ.ತಲೆ,ಕತ್ತು,ಕೊಕ್ಕು ಹಳದಿ ಬಣ್ಣ. ಕಣ್ಣಿನ ಭಾಗದಲ್ಲಿ ಅಗಲವಾದ ಅಡ್ಡ ಕಪ್ಪು ಪಟ್ಟಿ ಇದೆ.ನೆತ್ತಿಯಿಂದ ಕೊಕ್ಕಿನ ಮದ್ಯ ಭಾಗದವರೇಗ ಹಳದಿ ಟೊಪ್ಪಿ ಇದೆ.ಕತ್ತಿನ ತಳ ಭಾಗ,ದೇಹ ಹಾಗೂ ರೆಕ್ಕೆ ಕಪ್ಪು. ಹೊಟ್ಟೆ,ಬಾಲ ಬಿಳಿ.ಬಾಲದ ಮೇಲೆ ಅಗಲವಾದ ಕಪ್ಪು ಪಟ್ಟಿ ಇರುತ್ತದೆ.ಕಪ್ಪು ರೆಕ್ಕೆಯ ಮೇಲೆ ಅಗಲವಾದ ಬಿಳಿ ಪಟ್ಟಿ ಹಾರುವಾಗ ಸ್ಪಷ್ಟೃವಾಗಿ ಗೋಚರಿಸುತ್ತವೆ.
### ಆಹಾರ ಹಾಗೂ ಆವಾಸ
ಆಹಾರ ಮುಖ್ಯವಾಗಿ ಹಣ್ಣು. ಇದರೊಂದಿಗ ಸಣ್ಣ ಹಕ್ಕಿಗಳು, ಸಣ್ಣ ಸರೀಸೃಪಗಳು ಕೂಡಾ ಆಹಾರವಾಗಿದೆ. ನಿತ್ಯಹರಿದ್ವರ್ಣ ಕಾಡುಗಳು,ತೇವ ಪರ್ಣಪಾತಿ ಕಾಡುಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತವೆ. ಮರದಲ್ಲಿ ಕುಳಿತುಕೊಳ್ಳುತ್ತವೆ.ಪೊಟರೆಗಳಲ್ಲಿ ಸಂತಾನೋತ್ಪತ್ತಿ ಮಾಡುತ್ತವೆ.೨ ಮೊಟ್ಟೆಗಳಿಗೆ ಸುಮಾರು ೪೦ ದಿನ ಕಾವು ಕೊಡುತ್ತವೆ.
### ವಿಷೇಶತೆಗಳು
ಬರ್ಮಾದ ಚಿನ್ ರಾಜ್ಯ,ಭಾರತದಲ್ಲಿ ಕೇರಳ ಹಾಗೂ ಅರುಣಾಚಲಪ್ರದೇಶ ರಾಜ್ಯಗಳ ರಾಜ್ಯ ಹಕ್ಕಿ ಎಂದು ಮಾನ್ಯತೆ.
### ಬಾಹ್ಯ ಸಂಪರ್ಕ
Internet Bird Collection 
### ಆಧಾರ
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಪಂಜಿತ್ತಡ್ಕ

**ಪಂಜಿತ್ತಡ್ಕ** ಕಾಸರಗೋಡಿನ  ಪೆರಡಾಲ ಗ್ರಾಮದಲ್ಲಿದೆ. ಪೆರಡಾಲ ದೇವಾಲಯದ ಸಮೀಪದಲ್ಲಿದೆ.

ವರ್ಗ:ಕೇರಳ
ಬಾಲದಂಡೆ ಹಕ್ಕಿ

'
**ಬಾಲದಂಡೆ ಹಕ್ಕಿ**' ಇದನ್ನು ಅರ್ಜುನಕ ಎಂದು ಸಂಸ್ಕೃತದಲ್ಲಿ ಕರೆಯುತ್ತಾರೆ.ಬಹಳ ಸುಂದರವಾದ ಪಕ್ಷಿ.ನೋಡಲು ಬಲು ಸುಂದರವಾದ ಹಕ್ಕಿ – ಉದ್ದ ಬಾಲದ  ಬಾಲದಂಡೆ ಹಕ್ಕಿ ( ಏಷ್ಯನ್ ಪ್ಯಾರಡೈಸ್‌ ಫ್ಲೈ ಕ್ಯಾಚರ್- ಇದೀಗ ಇಂಡಿಯನ್ ಪ್ಯಾರಡೈಸ್ ಫ್ಲೈ ಕ್ಯಾಚರ್ ಆಗಿ ನಾಮಕರಣಗೊಂಡಿದೆ). ಉದ್ದ ಬಾಲವೇ ಅದರ ಪ್ರಮುಖವಾದ ಆಕರ್ಷಣೆ. ಮತ್ತು ಹೆಣ್ಣು ಬಾಲದಂಡೆ ಹಕ್ಕಿ ಮೋಹಗೊಳ್ಳುವುದು ಅದೇ ಕಾರಣಕ್ಕೆ.
## ಉಲ್ಲೇಖಗಳು
ವರ್ಗ:ಪಕ್ಷಿಗಳು
ಪೆರ್ಲ ಗೋಪಾಲಕೃಷ್ಣ ಪೈ

ಕಾಸರಗೋಡಿನ **ಪೆರ್ಲ ಗೋಪಾಲಕೃಷ್ಣ ಪೈ** ರವರು,   ಕನ್ನಡ ಭಾಷೆಯಲ್ಲಿ ಕತೆ, ನಾಟಕ, ಪ್ರಬಂಧ, ಲೇಖನ  ಕಾದಂಬರಿಗಳನ್ನು ಬರೆಯುವುದರಲ್ಲಿ ಪ್ರವೀಣರು. ನಾಟಕ ವಿಮರ್ಶೆ ಮೊದಲಾದ ಹಲವು ಪ್ರಕಾರಗಳಲ್ಲಿ ಕೈಯ್ಯಾಡಿಸಿ ಉತ್ತಮ ಸಾಹಿತ್ಯ ಕೃಷಿಯನ್ನು ಬೆಳೆಸುತ್ತಿರುವ  ಗೋಪಾಲಕೃಷ್ಣ ಪೈ ರವರ ಮತ್ತಿತರ ಕೃತಿಗಳು.

## ಕಾದಂಬರಿಗಳು 
* ಸ್ವಪ್ನ ಸಾರಸ್ವತ
* ಬ್ರಹ್ಮ (೨೦೨೦) 
## ಕಥಾ ಸಂಕಲನಗಳು 
* ಬೇಲಾಡಿ ಹರಿಶ್ಚಂದ್ರ (೨೦೨೦)
* ಮೂರು ಮತ್ತಿಷ್ಟು (೨೦೧೦) 
## ಅನುವಾದಗಳು 
* ಮಹಾತ್ಮನಿಗಾಗಿ ಕಾಯುತ್ತಾ.

## ಪ್ರಶಸ್ತಿಗಳು 
* ಸ್ವಪ್ನ ಸಾರಸ್ವತ ಕಾದಂಬರಿಗೆ ೨೦೧೦ ರ ಸಾಲಿನ 'ಪ್ರತಿಷ್ಠಿತ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ'ದೊರೆತಿದೆ. ತಾಮ್ರಪತ್ರ, ಶಾಲು, ಹಾಗೂ ಒಂದು ಲಕ್ಷರೂಪಾಯಿಗಳ ನಗದು ಬಹುಮಾನವನ್ನು ಈ ಪ್ರಶಸ್ತಿವಿಜೇತರು ಪಡೆಯುತ್ತಾರೆ.

## ಚಲನಚಿತ್ರ ಸಾಹಿತ್ಯ
’ಉಜ್ವಾಡು’ ಎಂಬ ಕೊಂಕಣಿ ಚಿತ್ರಕ್ಕೆ ಚಿತ್ರಕಥೆ, ಸಂಭಾಷಣೆ ಬರೆದಿದ್ದಾರೆ. ಕಾಸರಗೋಡು ಚಿನ್ನಾ ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ. ರಾಷ್ಟ್ರಮಟ್ಟದ ಉತ್ತಮ ಪ್ರಾದೇಶಿಕ ಚಲನಚಿತ್ರ ಪ್ರಶಸ್ತಿ ವಿಜೇತ,ಖ್ಯಾತ ನಿರ್ದೇಶಕ, ಗಿರೀಶ್ ಕಾಸರವಳ್ಳಿಯವರ ನಿರ್ದೇಶನದ ಕನಸೆಂಬ ಕುದುರೆಯನ್ನೇರಿ ಚಿತ್ರಕ್ಕೆ ಚಿತ್ರಕಥೆಯನ್ನು ರಚಿಸಿಕೊಟ್ಟಿದ್ದಾರೆ. ಪಿ.ಶೇಷಾದ್ರಿ ನಿರ್ದೇಶನದ ಬೆಟ್ಟದ ಜೀವ ಚಿತ್ರಕ್ಕೆ ಸಂಭಾಷಣೆ ಬರೆದಿದ್ದಾರೆ.  ಇವರ ಚಿತ್ರಕಥೆಗಾಗಿ 'ಉತ್ತಮ ಚಿತ್ರಕಥೆ ಪ್ರಶಸ್ತಿ' ದೊರೆತಿದೆ. 
## ಉಲ್ಲೇಖಗಳು
*

ವರ್ಗ:ಸಾಹಿತಿಗಳು
ಬೂಟುಗಾಲಿನ ಉಲಿಯಕ್ಕಿ

*ಬೂಟುಗಾಲಿನ ಉಲಿಯಕ್ಕಿ*[en:Booted Warbler] ಗುಬ್ಬಚ್ಚಿಗಿಂತ ಸಣ್ಣದಾದ ಹಕ್ಕಿ.ಇದು ಒಂದು ವಲಸೆ ಹಕ್ಕಿ. ಯುರೇಷಿಯಾ ದೆಲ್ಲೆಡೆ ಕಂಡು ಬರುತ್ತದೆ. ಮಾಸಲು ಕಂದು ಹೊಟ್ಟೆ,ಕತ್ತು,ತಳಭಾಗ ಮಾಸಲು ಬಿಳಿ ಬಣ್ಣ. 
ಇಂಪಾದ ಶಿಳ್ಳೆ ಹೊಡೆಯುತ್ತದೆ.ಕುರುಚಲು ಕಾಡು,ಶುಷ್ಕ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ.
ಈ ಹಕ್ಕಿಯು ಏಕ ಕಾಲಕ್ಕೆ 3-4 ಮೊಟ್ಟೆಗಳನ್ನು ಪೊದೆ ಅಥವಾ     ಚಿಕ್ಕ ಸಸ್ಯವರ್ಗದಲ್ಲಿ ಗೂಡನ್ನು ಮಾಡಿ ಇಡುತ್ತದೆ. 

ವರ್ಗ:ಪಕ್ಷಿಗಳು
ಬೂದು ಉಲಿಯಕ್ಕಿ

'
 

**ಬೂದು ಉಲಿಯಕ್ಕಿ**' {Blyth's Reed Warbler} ಇದು ಉಲಿಯಕ್ಕಿಯಂತೆಯೇ ಇರುವ ಒಂದು ಹಕ್ಕಿ.ಗುಬ್ಬಚ್ಚಿಗಿಂತ ಸಣ್ಣದಾದ ಹಕ್ಕಿ.ಇದು ಒಂದು ವಲಸೆ ಹಕ್ಕಿ. ಯುರೇಷಿಯಾ ದೆಲ್ಲೆಡೆ ಕಂಡು ಬರುತ್ತದೆ. ಪಾಚಿಮಿಶ್ರಿತ ಕಂದು ಬಣ್ಣ.. ಹೊಟ್ಟೆ,ಕತ್ತು,ತಳಭಾಗ ಮಾಸಲು ಬಿಳಿ. ಚೌಗು ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ.
### ಛಾಯಾಂಕನ 

File:Blyth's Reed Warbler (Acrocephalus dumetorum) W IMG 6747.jpg|in Krishna Wildlife Sanctuary, Andhra Pradesh, India.
File:Blyth's Reed Warbler (Acrocephalus dumetorum) W IMG 6746.jpg|in Krishna Wildlife Sanctuary, Andhra Pradesh, India.
File:Blyth's Reed Warbler (Acrocephalus dumetorum) W IMG 6741.jpg|in Krishna Wildlife Sanctuary, Andhra Pradesh, India.

File:Blyth%27s_Reed_Warbler.jpg
File:Blyth's Reed Warbler (Acrocephalus dumetorum) in Hyderabad, AP W IMG 1411.jpg|in Hyderabad, India. 
File:Blyth's Reed Warbler (Acrocephalus dumetorum) in Hyderabad, AP W IMG 1408.jpg|in Hyderabad, India. 
File:AcrocephalusDumetorum.ogg|Partial song in winter quarters

## ಉಲ್ಲೇಖಗಳು
ವರ್ಗ:ಪಕ್ಷಿಗಳು
ಬಂಗಾರು ತಿರುಪತಿ

ತಿರುಪತಿ ಗಿರಿವಾಸ ಶ್ರೀವೆಂಕಟೇಶ ನೀನೊಲಿದ ಮನೆ ಮನೆಯು ಲಕ್ಷ್ಮೀನಿವಾಸ... ಎಂಬ ಗೀತೆಯನ್ನು ಕೇಳಿದ್ದೀರಲ್ಲವೇ. ತಿರುಪತಿಯಲ್ಲಿ ನೆಲೆಸಿರುವ ಶ್ರೀನಿವಾಸ, ವೆಂಕಟೇಶ, ವೆಂಕಟೇಶ್ವರ, ಗೋವಿಂದ ಎಂಬೆಲ್ಲಾ ಹೆಸರಿನಿಂದ ಭಕ್ತರನ್ನು ಹರಸಲು  ತಿರುಮಲೆಯ ಮೇಲೆ ನೆಲೆ ನಿಂತಿದ್ದಾರೆ.

ಆದರೆ ಎಲ್ಲರಿಗೂ ತಿರುಪತಿಗೆ ಹೋಗಿ ಗೋವಿಂದನ ದರ್ಶನ ಪಡೆಯುವುದು ಸಾಧ್ಯವಿಲ್ಲದ ಮಾತು. ಹೀಗಾಗೇ ಶ್ರೀನಿವಾಸದೇವರು ನಾನಾ ಪುಣ್ಯಕ್ಷೇತ್ರಗಳಲ್ಲಿ ನೆಲೆ ನಿಂತಿದ್ದಾರೆ ಎನ್ನುತ್ತದೆ ಪುರಾಣ. ಬ್ರಹ್ಮಾನಂದ ಪುರಾಣದ ರೀತ್ಯ ಇರುವುದು ಒಂದೇ ಒಂದು ತಿರುಪತಿಯಲ್ಲ. ಭರತವರ್ಷದಲ್ಲಿ  ೧೦೮  ತಿರುಪತಿಗಳಿವೆ ಎನ್ನುತ್ತದೆ ಪುರಾಣ.

ಇಂಥ  ೧೦೮  ತಿರುಪತಿಗಳಲ್ಲಿ ಬಂಗಾರ ತಿರುಪತಿ ಎಂದು ಖ್ಯಾತವಾದ ಗುಟ್ಟಹಳ್ಳಿಯೂ ಒಂದು. ಕೋಲಾರಜಿಲ್ಲೆಯ ಕೆ.ಜಿ.ಎಫ್.ಗೆ ಸನಿಹದಲ್ಲಿರುವ ಗುಟ್ಟಹಳ್ಳಿಯ ಬೆಟ್ಟದ ಮೇಲೆ ಪದ್ಮಾವತಿ ಸಮೇತವಾಗಿ ಶ್ರೀನಿವಾಸ ನೆಲೆಸಿದ್ದಾರೆ ಹಾಗು ಭಕ್ತರನ್ನು ಹರಸುತ್ತಿದ್ದಾರೆ. ಹೀಗಾಗೇ ಈ ಕ್ಷೇತ್ರಕ್ಕೆ  ಬಂಗಾರು ತಿರುಪತಿ ಎಂಬ ಹೆಸರೂ ಬಂದಿದೆ.

ಈ ಕ್ಷೇತ್ರದಲ್ಲಿ ಶ್ರೀನಿವಾಸದೇವರು ಒಂದು ಬೆಟ್ಟದಲ್ಲಿ ನೆಲೆಸಿದ್ದಾರೆ. ಲಕ್ಷ್ಮೀ ಹಾಗು ಪದ್ಮಾವತಿಯರು ಮತ್ತೊಂದು ಬೆಟ್ಟದಲ್ಲಿ ನೆಲೆಸಿದ್ದಾರೆ. ಈ ಕ್ಷೇತ್ರದಲ್ಲಿ ಭೃಗು ಮಹರ್ಷಿಗಳು ತಪವನ್ನಾಚರಿಸಿದರು ಎನ್ನುತ್ತದೆ ಇತಿಹಾಸ. ಇಲ್ಲಿರುವ ಬಾಲಾಜಿಯ ಮೂರ್ತಿ ಮನೋಹರವಾಗಿದ್ದು, ಇಲ್ಲಿ ವೆಂಕಟರಮಣ ಏಕಾಂತ ಶ್ರೀನಿವಾಸ ಎಂಬ ಹೆಸರಿನಿಂದ ಪೂಜಿಸಲ್ಪಡುತ್ತಿದ್ದಾರೆ.

ಬೆಟ್ಟಗುಡ್ಡಗಳಿಂದ ಕೂಡಿದ ಈ ಪ್ರದೇಶದಲ್ಲಿ ದಟ್ಟವಾದ ಅರಣ್ಯವೂ ಇದ್ದು, ಹಚ್ಚ ಹಸುರಿನ ವನರಾಶಿಯ ಸುಂದರ ತಾಣದಲ್ಲಿ ಶ್ರೀನಿವಾಸ ದೇವರು ಕಲಿಯುಗದ ಆರಂಭದಲ್ಲೇ ನೆಲೆನಿಂತನೆನ್ನುತ್ತಾರೆ ಇಲ್ಲಿನ ಅರ್ಚಕರು.

ಚಿತ್ರಭೃಗು ಮಹರ್ಷಿ ಅಹಂಕಾರದಿಂದ ನಾರಾಯಣನ ವಕ್ಷಸ್ಥಳಕ್ಕೆ ಒದ್ದಾಗ, ಕುಪಿತಗೊಂಡ ಲಕ್ಷ್ಮೀ ಕರವೀರಪುರಕ್ಕೆ ಹೋಗಿ ನೆಲೆಸುತ್ತಾಳೆ. ಲಕ್ಷ್ಮಿಯನ್ನು ಹುಡುಕುತ್ತಾ ಭೂಮಿಗೆ ಬಂದ  ವಿಷ್ಣು, ಶ್ರೀನಿವಾಸನಾಗುತ್ತಾನೆ. ತ್ರೇತಾಯುಗದಲ್ಲಿ ರಾಮನಾಗಿದ್ದಾಗ, ವೇದಾವತಿಗೆ ಕೊಟ್ಟ ವರವನ್ನು ಈಡೇರಿಸಲು ಪದ್ಮಾವತಿಯನ್ನು ವರಿಸುತ್ತಾನೆ.

ನವದಂಪತಿಗಳು ಶೇಷಾಚಲದಲ್ಲಿ ವಿಹರಿಸುತ್ತಿದ್ದಾಗ, ಅಲ್ಲಿಗೆ ಬಂದ ಲಕ್ಷ್ಮೀ – ಪದ್ಮಾವತಿಯರ ನಡುವೆ ಕಲಹವೇರ್ಪಡುತ್ತದೆ. ಆಗ ಏನೂ ಮಾತನಾಡದೆ ನಿಂತ ವಿಷ್ಣುವನ್ನು ಲಕ್ಷ್ಮೀ ಏಕೆ ಕಲ್ಲಾಗಿ ನಿಂತಿದ್ದೀರಿ ಎನ್ನಲು ಶ್ರೀನಿವಾಸ ಶೇಷಾಚಲದಲ್ಲಿ ಕಲ್ಲಾಗಿ ನಿಲ್ಲುತ್ತಾನೆ. ಹೀಗೆ ನೆಲೆನಿಂತ ಬಂಗಾರದ ನಿಕ್ಷೇಪದಿಂದ ಕೂಡಿದ ಶೇಷಾಚಲವೇ ತಿರುಪತಿ, ಅದುವೇ ಬಂಗಾರು ತಿರುಪತಿ ಎಂಬುದು ಭಕ್ತರ ನಂಬಿಕೆ.

ಇಲ್ಲಿ ನೆಲೆನಿಂತಿರುವ ಶ್ರೀನಿವಾಸ ದೇವರನ್ನು ಉಡುಪಿಯ ಶ್ರೀಕೃಷ್ಣನನ್ನು ಕನಕನ ಕಿಂಡಿಯಲ್ಲಿ ನೋಡುವಂತೆ ನೋಡಬೇಕು. ವೆಂಕಟೇಶನನ್ನು ಹೀಗೆ ನೋಡುವುದಕ್ಕೆ ನೇತ್ರ ದರ್ಶನ ಎಂದೂ ಹೆಸರುಂಟು. ಪ್ರತಿವರ್ಷ ಮಾಘ ಮಾಸದಲ್ಲಿ ಈ ಕ್ಷೇತ್ರದಲ್ಲಿ 9 ದಿನಗಳ ಕಾಲ ಬ್ರಹ್ಮೋತ್ಸವ ವಿಜೃಂಭಣೆಯಿಂದ ಜರುಗುತ್ತದೆ.

ಬೆಟ್ಟದ ಮೇಲಿರುವ ಶ್ರೀನಿವಾಸದೇವರ ಕಾಣಲು ಮೆಟ್ಟಿಲುಗಳನ್ನೇರಿ ಹೋಗಬೇಕು. ಮಾರ್ಗದಲ್ಲಿ ಗಣಪತಿ, ಆಂಜನೇಯನ ದರ್ಶನ ಪಡೆದು ಸಾಗಿದರೆ ಬೆಟ್ಟದ ಮೇಲೆ ಶ್ರೀನಿವಾಸನ ಕಾಣಬಹುದು. ಅಲ್ಲಿಂದ ಇಳಿದು ಬಂದು ಎದುರು ಇರುವ ಮತ್ತೊಂದು ಬೆಟ್ಟವನ್ನೇರಿದರೆ ಅಲ್ಲಿ ತಾಯಿ ಶ್ರೀಲಕ್ಷ್ಮೀ ಹಾಗೂ ಪದ್ಮಾವತಿಯರ ದರ್ಶನ ಭಾಗ್ಯ ಲಭ್ಯ. ಬೆಟ್ಟದ ದೇವಾಲಯದಲ್ಲಿ  ಸುಂದರವಾದ ಗರುಡನ ಮೂರ್ತಿ ಗಮನಸೆಳೆಯುತ್ತದೆ.

ಇಲ್ಲಿಗೆ ಬರುವ ಭಕ್ತಾದಿಗಳು ಕಲ್ಯಾಣಿಯಲ್ಲಿ ಇದ್ದು ದೇವರ ದರ್ಶನ ಪಡೆಯುತ್ತಾರೆ. ಬೆಟ್ಟದ ಮೇಲೆ ನಿಂತು ಸುಂದರ ಪ್ರಕೃತಿಯನ್ನು ನೋಡುವುದೇ ಒಂದು ಸೊಬಗು. (ourtemples.in ನಲ್ಲಿ ಟಿ.ಎಂ. ಸತೀಶ್ ಅವರು ಬರೆದ ಲೇಖನ ಇದು. http://www.ourtemples.in/bangaratirupati.html 

ವರ್ಗ:ಕೋಲಾರ ಜಿಲ್ಲೆಯ ಪ್ರವಾಸಿ ತಾಣಗಳು
ಮೂಲಾ

***ಧನು ರಾಶಿ ಮೂಲಾ ನಕ್ಷತ್ರ**
### ಮೂಲಾ ನಕ್ಷತ್ರ 
----

*ಮೂಲಾನಕ್ಷತ್ರವು ಇಂಗ್ಲಿಷ್ ನಲ್ಲಿ ಲಾಮ್ಡಾ ಸ್ಕಾರ್ಪಿಐ ಎಂದು ಕರೆಯಲ್ಪಡುತ್ತದೆ.  ಅದು ಧನು ರಾಶಿಯಲ್ಲಿ ಎರಡನೆಯ ಅತ್ಯಂತ ಪ್ರಕಾಶ ಮಾನ ನಕ್ಷತ್ರ. ಅದು ಒಂದು ಹಲವು ನಕ್ಷತ್ರಗಳ  ಪುಂಜ.  ದೂರದಲ್ಲಿರವ ನಮಗೆ ಒಂದೇ ನಕ್ಷತ್ರದಂತೆ ಕಾಣುವುದು. ಅದು ನಮ್ಮಿಂದ 570 ಕೋಟಿ ಜ್ಯೋತಿರ್ವರ್ಷದ ದೂರದಲ್ಲಿದೆ. ಒಂದು ಜ್ಯೋತಿರ್ವರ್ಷ ವೆಂದರೆ - ಒಂದು ಸೆಕೆಂಡಿಗೆ ೩೦೦೦೦೦ ಕಿಲೋಮೀಟರ್ ಹೋಗುವ ಬೆಳಕಿನ ಕಿರಣ ಒಂದು ವರ್ಷದಲ್ಲಿ ಹೋಗುವ ದೂರ.  ಮೂಲಾ ನಕ್ಷತ್ರ ನಮ್ಮಿಂದ ಅಷ್ಟು ದೂರಲ್ಲಿರುವ ನಕ್ಷತ್ರಗಳ ಒಂದು ಪುಂಜ. ಅದು ಈಗ  ವಿಜ್ಞಾನದ ಪ್ರಕಾರ ವೃಶ್ಚಿಕ  ರಾಶಿಗೆ ಸೇರಿಹೋಗಿದೆ. ಹಿಂದೆ ಅದು ಚಂದ್ರನ ಜೊತೆ ಧನುರಾಶಿಯಲ್ಲಿರುವ  ನಕ್ಷತ್ರವೆಂದು ತಿಳಿದಿದ್ದರು. ಜ್ಯೋತಿಷಿಗಳು ಈಗಲೂ ಹಾಗೆ ತಿಳಿದಿದ್ದಾರೆ.

### ನಕ್ಷತ್ರ ದೋಷ 
----
*ಪಾದ ಬೇಧದಿಂದ ಆನಕ್ಷತ್ರದಲ್ಲಿ ೧,೨,೩ ಪಾದಗಳಲ್ಲಿ ಜನಿಸಿದ ಹೆಣ್ಣು ಮಕ್ಕಳಿಂದ ತಂದೆ ತಾಯಿ ಮನೆಗೆ ಕೆಡುಕು ಎಂಬ ಆಧಾರವಿಲ್ಲದ ಮೂಢ ನಂಬುಗೆ ಬೆಳೆದುಬಂದಿದೆ.  ಆದರೆ ಮೂಲಾ ನಕ್ಷತ್ರದಲ್ಲಿ ಹುಟ್ಟಿದ ಹೆಣ್ಣು ಮಕ್ಕಳು ಅವರ ಮನೆಯವರೂ ಸುಖವಾಗಿರುವುದು ನಿಜ ಜೀವನದಲ್ಲಿ ಕಂಡುಬಂದಿದೆ. ಜಗತ್ತಿನಲ್ಲಿ  ನೂರಕ್ಕೆ ೯೦-೯೮ ರಷ್ಟು ವಿವಾಹಗಳು ನಕ್ಷತ್ರ ನೋಡದೆ ನಡೆಯುತ್ತವೆ. ಭಾರತೀಯರಲ್ಲಿ  ಕೆಲವರಲ್ಲಿ ಮಾತ್ರ ಈ ನಂಬುಗೆ ಇದೆ. ಪಶ್ಚಿಮದ  ಜ್ಯೋತಿಷ್ಯ ಶಾಸ್ತ್ರದಲ್ಲಿ.  ಈ  ಮೂಢ ನಂಬುಗೆ ಇಲ್ಲ.

### ನೋಡಿ : 
----
*ಆಧಾರ : ವಿಕಿಪೀಡಿಯಾ ಪೈಲುಗಳು -ಲಾಮ್ಡಾ ಸ್ಕಾರ್ಪಿಐ
*ಜ್ಯೋತಿರ್ಗನ್ನಡಿ ಮತ್ತು ಪಂಚಾಂಗಗಳು 
*ಜ್ಯೋತಿಶಾಸ್ತ್ರದ ನಕ್ಷತ್ರಗಳು |ಜ್ಯೋತಿಷ ಮತ್ತು ವಿಜ್ಞಾನ | ಜ್ಯೋತಿಷ್ಯ ಮತ್ತು ವಿಜ್ಞಾನ
## ಉಲ್ಲೇಖಗಳು 
ವರ್ಗ:ಜ್ಯೋತಿಷ್ಯ
ಶಿವಾಲಯ, ಅರಸೀಕೆರೆ, ಹಾಸನ

ಈ ದೇವಸ್ಥಾನ  ಕರ್ನಾಟಕ ರಾಜ್ಯದ, ಹಾಸನ ಜಿಲ್ಲೆಯ, ಅರಸೀಕೆರೆ ತಾಲ್ಲೂಕಿನಲ್ಲಿ ನೆಲೆಸಿದೆ. ಈ ದೇವಾಲಯವು ಪಟ್ಟಣದ ಈಶಾನ್ಯ ಭಾಗದಲ್ಲಿ ಸ್ಥಿತವಾಗಿದೆ. ದೇಣಿಗೆ ದೇವಸ್ಥಾನ ಹೊಯ್ಸಳ ಪ್ರದೇಶವನ್ನು ಪ್ರತಿನಿಧಿಸುವ ಸಾಂಪ್ರದಾಯಿಕ ಕಲೆ ಮತ್ತು ವಾಸ್ತುಶಿಲ್ಪದ ಒಂದು ಸುಂದರ ಸಂಯೋಜನೆ. ಇದು ಕ್ರಿ.ಶ.೧೨೦೦-೧೨೨೧ ಅವಧಿಯಲ್ಲಿ ರಾಜ ನರಸಿಂಹ ಅವರ ರಾಜ್ಯಭಾರದ ಕಾಲದಲ್ಲಿ ಸಿದ್ಧಪಡಿಸಲಾಗಿದೆ. ಸುಂದರ ಶಿವಲಿಂಗ ಮತ್ತು ನವಗ್ರಹ ಗೋಜುಗೋಜಾಗಿ ಕೆತ್ತಿದ ಗೋಡೆಗಳು ಮತ್ತು ನಕ್ಷತ್ರ ಆಕಾರದ ಮಂಟಪ ತನ್ನ ಪ್ರಮುಖ ವೈಶಿಷ್ಟ್ಯಗಳಲ್ಲಿ ಕೆಲವು. ಈ ದೇವಸ್ಥಾನವನ್ನು ಕೇಂದ್ರ ಸರ್ಕಾರವು ಮುಜರಾಯಿ ಇಲಾಖೆಗೆ ಸೇರಿಸಲಾಗಿದೆ ಆದರು ಸಹ ಇದು ಸರಿಯಾದ ಪರಿಹಾರ ಸಿಗದೆ ಅವನತಿಯ ಕಡೆಗೆ ಸಾಗುತ್ತಿದೆ. ಕೆಲವು ಸ್ಥಳೀಯ ವದಂತಿಗಳ ಪ್ರಕಾರ ಈ ದೇವಾಲಯವನ್ನು ಕೆಲ ಸ್ಥಳೀಯ ಶ್ರೀಮಂತ ವ್ಯಾಪಾರಿಗಳಿಂದ ನಿಮಿ೯ಸಲಾಗಿದೆ. ಈ ದೇವಾಲಯದಲ್ಲಿ "ಸುಂದರಶಿವ" ಪ್ರಮುಖವಾದ ದೇವರು, ಮತ್ತು ಆಂಜನೇಯ ದೇವರನ್ನು ಕಾಣಬಹುದು.

## ಇತಿಹಾಸ
ಇದು ಅರಸೀಕೆರೆಯಿಂದ ಹುಳಿಯೂರು ರಸ್ತೆಯಲ್ಲಿರುವ ಶಿವಾಲಯ, ಹೊಯ್ಸಳ ಕಾಲ-(೧೦೯೮-೧೧೦೦) ಹೊಯ್ಸಳ ವಿಷ್ಣುವರ್ಧನನ ತಂದೆ ಎರೆಯಂಗನ ಆಳ್ವಿಕೆ ಕಾಲ. ಇಲ್ಲಿ ಹಾರ‍್ನಹಳ್ಳಿಯಿಂದ ಬಾಣವಾರದ ತನಕ ಆಳ್ವಿಕೆ ಇತ್ತು. ಮುಂದೆ ಇಮ್ಮಡಿ ಬಲ್ಲಾಳನ (೧೧೭೩-೧೨೨೦) ಕಾಲದಲ್ಲಿ ಅರಸೀಕೆರೆ ತುಂಬ ಅಭ್ಯುದಯ ಹೊಂದಿತು. ಹೊಯ್ಸಳ ಸಾಮ್ರಾಜ್ಯದ ಹೆಸರಾಂತ ಕಲಾಕೃತಿಗಳನ್ನು ಒಳಗೊಂಡಿರುವ ಶಿವಾಲಯ. ಇದು ನಕ್ಷತ್ರ ಆಕಾರದಲ್ಲಿರುವ ತಳಮಟ್ಟದಲ್ಲಿ ಮೂರು ಅಡಿ ಎತ್ತರದವರೆಗೆ ಆನೆ, ಕುದುರೆ, ಯಕ್ಷ ಹಂಸ, ಗೋಪುರಗಳ ಕಳಸವಿದೆ. ಸೂಕ್ಷ್ಮ ಕಸುರಿ ಕೆತ್ತನೆಗಳಿದ್ದು, ಕಣ್ಮನ ಸೆಳೆಯುತ್ತದೆ. ೧೬೯೦ರಲ್ಲಿ ಮೈಸೂರು ಅರಸರಿಗೆ ಸೇರಿತು. ನವರಂಗ, ಸುಕನಾಸಿ, ಅಂತರಾಳ, ನಕನಾಸಿ, ಗರ್ಭಗುಡಿ, ನಾಟ್ಯರಂಗ, ಪ್ರಾರಂಭದ್ವಾರ, ಅಂತರಾಳದರ್ಶನ ಮಂಟಪ ನಂದಿ ಪ್ರತಿಷ್ಠಾಪನೆ ಮಾಡಲಾಗಿದೆ. ಗರ್ಭಗುಡಿಯಲ್ಲಿ ಶಿವಲಿಂಗ ಸ್ಥಾಪನೆ, ೪೬ ಕಂಬ ವಿಭಿನ್ನ ರೀತಿಯಿಂದ ಕೆತ್ತಲಾಗಿದೆ. ನವರಂಗದಲ್ಲಿ ಕೆಳಭಾಗದಲ್ಲಿ ಆನೆಗಳ ಸಾಲು ಮೇಲ್ಛಾವಣಿಯಲ್ಲಿ ಕೂರಲಿಕ್ಕೆ ಕಲ್ಲಿನ ಆಸನ ಮಾಡಲಾಗಿದೆ. ಗರ್ಭಗುಡಿಯಲ್ಲಿ ಆಕರ್ಷಕ ಶಿವಲಿಂಗವಿದೆ. ಇದು ಚಂದ್ರ ಮೌಳೇಶ್ವರ ಎಂದು ಪ್ರಸಿದ್ಧಿ ಪಡೆದಿದೆ. ಇದು ಜಿಲ್ಲಾ ಕೇಂದ್ರದಿಂದ  ೪೫ ಕಿ.ಮೀ ಹಾಗು ತಾಲ್ಲೂಕು ಕೇಂದ್ರದಿಂದ  ೧ ಕಿ.ಮೀ ದೂರವಿದೆ. 

ವರ್ಗ:ಹಾಸನ ಜಿಲ್ಲೆ
ಅಂತರಗಂಗೆ

ಕೋಲಾರ ಜಿಲ್ಲೆ ಹಲವು ಪುಣ್ಯಕ್ಷೇತ್ರಗಳ ನಾಡು. ದಕ್ಷಿಣಕಾಶಿ ಎಂದೇ ಪ್ರಖ್ಯಾತವಾದ ಅಂತರಗಂಗೆ ಇಲ್ಲಿರುವ ಪ್ರಸಿದ್ಧ ಕ್ಷೇತ್ರಗಳಲ್ಲಿ ಒಂದು. ಕೋಲಾರದಿಂದ 4 ಕಿಲೋ ಮೀಟರ್ ಹಾಗೂ ಬೆಂಗಳೂರಿನಿಂದ 70 ಕಿಲೋ ಮೀಟರ್ ದೂರದಲ್ಲಿರುವ ಶತಶೃಂಗ ಪರ್ವತ ಎಂದು ಕರೆಯಲಾಗುವ ಬೆಟ್ಟಶ್ರೇಣಿಯೇ ಅಂತರಗಂಗೆ.
ಅಂತರಗಂಗೆ ಹೆಸರೇ ಹೇಳುವಂತೆ ಅಂತರ್ಮುಖಿಯಾದ ಗಂಗೆ ಹರಿವ ಕ್ಷೇತ್ರ. ಭಗೀರಥನ ತಪಸ್ಸಿನ ಫಲವಾಗಿ ಸುರಲೋಕದಿಂದ ಭೂಲೋಕಕ್ಕೆ ಬಂದು, ಶಿವನ ಜಟೆಯಿಂದ ಮರುಹುಟ್ಟು ಪಡೆದು ಹರಿವ ಸಾಕ್ಷಾತ್ ಗಂಗಾಮಾತೆ ಕಲ್ಲಿನ ಬಸವನ ಬಾಯಿಯಿಂದ ಇಲ್ಲಿ ಭೂಸ್ಪರ್ಶ ಮಾಡುತ್ತಾಳೆ ಎಂದು ಇಲ್ಲಿನ ಅರ್ಚಕರು ಹೇಳುತ್ತಾರೆ.
ಸಂಗತಿ ಎಂದರೆ ಎತ್ತರದ ಬೆಟ್ಟದ ಮೇಲೆ ದೇವಾಲಯದ ಪಕ್ಕದಲ್ಲಿ ಕಟ್ಟಲಾಗಿರುವ ಮಂಟಪದಲ್ಲಿ ಪ್ರತಿಷ್ಠಾಪಿತನಾದ ಶಿವನ ವಾಹನ ಬಸವಣ್ಣನ ಬಾಯಿಂದ ವರ್ಷದ ೩೬೫ ದಿನದ ಎಲ್ಲ ೨೪ ಗಂಟೆಯೂ ಸಿಹಿನೀರು ಅವ್ಯಾಹತವಾಗಿ ಹರಿಯುತ್ತಿರುತ್ತದೆ.
ಬರಗಾಲವಿರಲಿ, ಕ್ಷಾಮವೇ ಇರಲಿ ಇಲ್ಲಿನ ಬಸವನ ಬಾಯಿಂದ ನೀರು ಬರುತ್ತದೆ. ಕಳೆದ ೪೦ ವರ್ಷದಿಂದ ಒಂದು ದಿನವೂ ಇಲ್ಲಿ ನೀರು ನಿಂತಿದ್ದನ್ನು ನಾವು ಕಂಡಿಲ್ಲ ಎನ್ನುತ್ತಾರೆ ಸ್ಥಳೀಯರು. ಆದರೆ ಈ ನಂದಿಯ ಬಾಯಿಂದ ಬರುವ ಜಲದ ಸೆಲೆ ಅರ್ಥಾತ್ ಜಲ ಮೂಲ ಎಲ್ಲಿದೆ ಎಂಬುದು ಯಾರಿಗೂ ತಿಳಿದಿಲ್ಲ.
ನೆರೆ ಹೊರೆ ಊರುಗಳಲ್ಲಿ ಕುಡಿವ ನೀರಿನ ಕೊರತೆಯಿಂದ ಸ್ಥಳೀಯರು ದಿನವೂ ನೂರಾರು ಮೆಟ್ಟಿಲೇರಿ ಬಂದು ಕ್ಯಾನ್ ಗಳಲ್ಲಿ, ಕೊಡಗಳಲ್ಲಿ ನೀರು ತುಂಬಿಸಿಕೊಂಡು ಮನೆಗೆ ಹೋಗುತ್ತಾರೆ.
ಬೆಟ್ಟದ ಮೇಲೆ ಪುರಾತನವಾದ ಕಾಶಿ ವಿಶ್ವೇಶ್ವರನ ಸನ್ನಿಧಿ ಇದೆ. ವಿಶೇಷವಾದ ಕೆತ್ತನೆಗಳೇನೂ ಇಲ್ಲದ ಸಾಧಾರಣ ಗುಡಿಯ ಗರ್ಭಗೃಹದಲ್ಲಿರುವ ಕಾಶಿ ವಿಶ್ವೇಶ್ವರನ ಲಿಂಗ ಮನಮೋಹಕವಾಗಿದೆ.
ಪಕ್ಕದಲ್ಲಿ ಕಲ್ಯಾಣಿ ಇದ್ದು, ಗಣಪತಿಯ ಪುಟ್ಟ ಗುಡಿ ಇದೆ. ಅದೇ ಪ್ರಕಾರದಲ್ಲಿ ಮಂಟಪದಲ್ಲಿ ಎರಡು ನಂದಿಯ ವಿಗ್ರಹಗಳಿದ್ದು, ಒಂದು ನಂದಿಯ ಬಾಯಿಂದ ನಿರಂತರವಾಗಿ ಜಲಧಾರೆ ಹರಿಯುತ್ತದೆ. ಪಕ್ಕದಲ್ಲೇ ಆಂಜನೇಯನ ಮೂರ್ತಿಯೂ ಇದೆ.
ಮೆಟ್ಟಿಲುಗಳನ್ನೇರಿ ಹೋಗುವ ಯಾತ್ರಿಕರು ದಣಿವಾರಿಸಿಕೊಳ್ಳಲೆಂದು ಮಾರ್ಗಮಧ್ಯದಲ್ಲಿ ಜಿಂಕೆಯ ಬೀಡಿದೆ. ಇಲ್ಲಿ ತಂತಿಬೇಲಿಯ ಗೂಡಿನಲ್ಲಿ ಎತ್ತರದ ಕೊಂಬಿನ ಜಿಂಕೆಯಿದೆ. ಮಕ್ಕಳ ಜೊತೆ ಚೆಲ್ಲಾಟವಾಡುವ ಜಿಂಕೆಯನ್ನು ಕಂಡು ಆನಂದಿಸುತ್ತಾರೆ.
ಪಕ್ಕದಲ್ಲೇ ಉರುಟುಕಲ್ಲುಗಳ ಬೆಟ್ಟದಲ್ಲಿ ವೀಕ್ಷಣಾಗೋಪುರವೂ ಇದೆ. ಇಲ್ಲಿ ನಿಂತು ಸುತ್ತಲ ಪ್ರದೇಶ ನೋಡುವುದೇ ಒಂದು ಅಪೂರ್ವ ಅನುಭವ. (ಟಿ.ಎಂ. ಸತೀಶ್ ourtemples.inನಲ್ಲಿ ಬರೆದ ಲೇಖನ ಇದು. http://www.ourtemples.in/antaragange.html  )
 
ವರ್ಗ:ಕೋಲಾರ ಜಿಲ್ಲೆಯ ಪ್ರವಾಸಿ ತಾಣಗಳು
ಕೋಲಾರಮ್ಮ ದೇವಸ್ಥಾನ

thumb

**ಕೋಲಾರಮ್ಮ ದೇವಾಲಯ**ಗಂಗರ ಕಾಲದಲ್ಲೇ ನಿರ್ಮಾಣವಾಗಿದೆ ಎಂದು ಚರಿತ್ರೆ ಹೇಳುತ್ತದೆ. ಇದು ಅದ್ಭುತ ಶಿಲ್ಪಕಲೆಯಿಂದ ಕೂಡಿದೆ.
## ಪರಿಚಯ
* ಇಲ್ಲಿ ಗಂಗರ ಕಾಲದಲ್ಲೇ ನಿರ್ಮಾಣವಾಗಿ, ಚೋಳರ ಕಾಲದಲ್ಲಿ ಜೀರ್ಣೋದ್ಧಾರಗೊಂಡ ಕೋಲಾರಮ್ಮ ದೇವಾಲಯ ವಾಸ್ತು ವೈಭವದಿಂದ ಕೂಡಿದೆ. ಪ್ರಧಾನ ದೇವಾಲಯ ಪೂರ್ವಾಭಿಮುಖವಾಗಿದೆ. ದೇವಾಲಯದ ವಿಸ್ತಾರವಾದ ಮಂಟಪವು ಉತ್ತರಾಭಿಮುಖವಾಗಿದೆ. ದೇವಾಲಯ ಸಾಮಾನ್ಯ ದ್ರಾವಿಡ ಶೈಲಿಯಲ್ಲಿದೆ. ದೇವಾಲಯದ ಪ್ರವೇಶ ದ್ವಾರವೇ ಆಕರ್ಷಣೀಯ. ಮಹಾದ್ವಾರ ಅದ್ಭುತ ಶಿಲ್ಪಕಲೆಯಿಂದ ಶ್ರೀಮಂತವಾಗಿದೆ. 
* ಸುರಳಿಯಾಕಾರದ ವರ್ತುಲಗಳಲ್ಲಿ ಮದನಿಕೆಯರ ಶಿಲ್ಪಗಳಿವೆ. ೨೦ ಅಡಿಗಳಿಗೂ ಹೆಚ್ಚು ಎತ್ತರ ಇರುವ ಈ ದ್ವಾರಗೋಪುರಗಳ ಕಲ್ಲುಕಂಬಗಳಲ್ಲಿ ಅಪರೂಪದ ಶಿಲ್ಪಾಲಂಕಾರಗಳಿವೆ. ಕೃಷ್ಣ, ಪರಶುರಾಮ, ಬಲರಾಮ, ಬಿಲ್ಲು ಹಿಡದ ಸ್ತ್ರೀವಿಗ್ರಹ, ಕುಂಭ, ಶುಕ, ಪ್ರಭಾವಳಿಗಳಲ್ಲಿ ಸೂಕ್ಷ್ಮ ಕೆತ್ತನೆಗಳಿವೆ. ಈ ಉಬ್ಬುಶಿಲ್ಪದಲ್ಲಿ ಶಿಲ್ಪಿ ಹೆಣೆದ ಜಡೆಯನ್ನು ಅತ್ಯಂತ ಮನಮೋಹಕವಾಗಿ ಕಡೆದಿದ್ದಾರೆ. 
* ಒಳ ಕಂಬಗಳಲ್ಲಿ ಮಿಥುನಶಿಲ್ಪಗಳನ್ನು ಹೋಲುವಂಥ ಕೆತ್ತನೆಗಳಿವೆ. ಗರ್ಭಗೃಹದಲ್ಲಿ ಸಪ್ತಮಾತೃಕೆಯರ ಮತ್ತು ಅಷ್ಟಭುಜಗಳ ಮಹಿಷಾಸುರಮರ್ದಿನಿಯ ರೂಪದಲ್ಲಿರುವ ಕೋಲಾರಮ್ಮ ತಾಯಿ ವಿಗ್ರಹವಿದೆ. ಇದರ ಬಲಭಾಗದಲ್ಲಿರುವ ಗುಡಿಯಲ್ಲಿ ಸಪ್ತಮಾತೃಕೆಯರ ಮೂರ್ತಿಗಳಿವೆ. ದೇವಿಯ ಮೇಲೆ ವೃಶ್ಚಿಕ ಶಿಲ್ಪವಿದೆ. ಕಾಲಭೈರವೇಶ್ವರನ ವಿಗ್ರಹವೂ ಇದೆ. 
* ವಿಗ್ರಹದ ಮೂಗು ವಿರೂಪವಾಗಿರುವ ಕಾರಣ ಇದನ್ನು 'ಮೂಕನಾಚ್ಚಾರಮ್ಮ' ಎಂದೂ ಸ್ಥಳೀಯರು ಕರೆಯುತ್ತಾರೆ. ದೇವಿಗೆ ಪೂಜೆ ಮಾಡಿಸಿ, ತಾಯಿತ ಕಟ್ಟಿಸಿಕೊಳ್ಳಲು ನಿತ್ಯ ಇಲ್ಲಿಗೆ ದೂರದೂರುಗಳಿಂದ ಭಕ್ತರು ಆಗಮಿಸುತ್ತಾರೆ. ಬೆಂಗಳೂರಿನಿಂದ ಕೋಲಾರಕ್ಕೆ ನೇರ ಬಸ್ ಸೌಕರ್ಯವಿದೆ. ರಸ್ತೆಯೂ ಉತ್ತಮವಾಗಿದೆ. ಜಿಲ್ಲಾ ಕೇಂದ್ರವಾದ ಕೋಲಾರದಲ್ಲಿ ಉಳಿಯಲು ಹೋಟೆಲ್ ವ್ಯವಸ್ಥೆ ಇದೆ. 

## ನೋಡಬೇಕಾದ ಸ್ಥಳಗಳು
ಕೋಲಾರ ಸುತ್ತಮುತ್ತ ನೋಡಬೇಕಾದ ಸ್ಥಳಗಳು - 
# ಅಂತರಗಂಗೆ, 
# ಕುರುಡುಮಲೆ, 
# ಮಾರ್ಕಂಡೇಶ್ವರ ಬೆಟ್ಟ, 
# ಆವನಿ, 
# ಮುಳಬಾಗಿಲು, 
# ಚಿಕ್ಕತಿರುಪತಿ, 
# ಬಂಗಾರ ತಿರುಪತಿ ಹಾಗು 
# ಕೋಟಿಲಿಂಗೇಶ್ವರ.

File:View of open entrance mantapa in the Kolarmma Temple at Kolar.jpg|Kolarmma Temple, Kolar
File:Profile of the Kolaramma Temple complex at Kolar.jpg|Kolarmma Temple, Kolar - Full View

File:Inscriptions on Kolaramma Temple (KL 112 109).jpg|ಚೋಳ ಶಾಸನಗಳು, ಕೊಲಾರಾಮ ದೇವಸ್ಥಾನ (KL 112 109)
File:Rajendra Chola in Battle, Kolaramma Temple - Edited.jpg |ಯುದ್ಧದಲ್ಲಿ ರಾಜೇಂದ್ರ ಚೋಳ, ಕೊಲಾರಾಮ ದೇವಸ್ಥಾನ 

## ಉಲ್ಲೇಖಗಳು
ವರ್ಗ:ದೇವಾಲಯಗಳು
ಸುವರ್ಣ ನ್ಯೂಸ್

**ಸುವರ್ಣ ನ್ಯೂಸ್** ಕನ್ನಡದ ಸುದ್ದಿವಾಹಿನಿಯಾಗಿದೆ. ಎಷ್ಯಾನೇಟ ಮಿಡಿಯಾ ಬಿಜೆಪಿ ಸಂಸದ ರಾಜೀವ್ ಚಂದ್ರಶೇಖರ್ ಅವರು ಮಾರ್ಚ್ 3, 2008 ರಂದು ಚಾನೆಲ್ ಅನ್ನು ಪ್ರಾರಂಭಿಸಿದರು. ಇದು ಪ್ರಾರಂಭವಾದ ಮೂರನೇ ಕನ್ನಡ ಸುದ್ದಿ ವಾಹಿನಿಯಾಗಿದೆ. ಶ್ಯಾಮಸುಂದರ ಅವರು ಪ್ರಸ್ತುತ ಸಿಇಓ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. 

ವರ್ಗ:ಕಿರುತೆರೆ ವಾಹಿನಿಗಳು

ವರ್ಗ:ಕನ್ನಡ ಟಿವಿ ವಾಹಿನಿ
ವರ್ಗ:ಭಾರತದಲ್ಲಿ ಕನ್ನಡ ಟಿವಿ ಚಾನೆಲ್
ಜಾಲ್ಸೂರು-ಸುಬ್ರಹ್ಮಣ್ಯ

**ಜಾಲ್ಸೂರು-ಸುಬ್ರಹ್ಮಣ್ಯ** ರಾಜ್ಯ ಹೆದ್ದಾರಿಯು ಕೇರಳ ರಾಜ್ಯದ ಕಾಸರಗೋಡು ಮತ್ತು ಕರ್ನಾಟಕ ರಾಜ್ಯದ ಸುಳ್ಯ ತಾಲೂಕನ್ನು ಬೆಸೆಯುತ್ತದೆ. ಇದು ಕರ್ನಾಟಕದ ಪ್ರಸಿದ್ಧ ಯಾತ್ರಾ ಸ್ಥಳ ಕುಕ್ಕೆ ಸುಬ್ರಹ್ಮಣ್ಯವನ್ನು ಪಂಜಿಕಲ್ಲು-ಜಾಲ್ಸೂರು-ಸೋಣಂಗೇರಿ-ದೊಡ್ಡತೋಟ-ಎಲಿಮಲೆ-ಗುತ್ತಿಗಾರಿನ ಮೂಲಕ ಸಂಪರ್ಕಿಸುತ್ತದೆ.

ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ

ಚಿತ್ರೋತ್ಸವಗಳ ಇತಿಹಾಸದೊಂದಿಗೆ `ಸುಚಿತ್ರ'ದ ಹೆಸರು ಕೂಡ ತಳಕು ಹಾಕಿಕೊಂಡಿದೆ.. 1971ರಲ್ಲಿ ಆರಂಭವಾದ ಸುಚಿತ್ರ ಚಲನಚಿತ್ರ ಸಮಾಜ ರಾಜ್ಯದಲ್ಲಿ ಚಿತ್ರೋತ್ಸವಗಳಿಗೆ ಉತ್ತಮ ಬುನಾದಿ ಹಾಕಿತು. ವಿಶ್ವದಲ್ಲಿ ನಡೆಯುವ ಚಲನಚಿತ್ರ ಪ್ರಯೊಗಗಳನ್ನೆಲ್ಲಾ ಇಲ್ಲಿನ ಜನರಿಗೆ ಉಣಬಡಿಸುವುದು ಅದರ ಆರಂಭದ ಉದ್ದೇಶವಾಗಿತ್ತು. ಭಾರತೀಯ ಚಿತ್ರಗಳನ್ನು ಪ್ರಚುರಪಡಿಸುವ ಉದ್ದೇಶದಿಂದ `ಚಿತ್ರ ಭಾರತಿ' ಹೆಸರಿನ ಚಿತ್ರಹಬ್ಬವನ್ನು ಏರ್ಪಡಿಸಿತು. ವರ್ಷವಿಡೀ ವಿವಿಧ ಚಿತ್ರೋತ್ಸವಗಳು, ಸಿನಿಮಾ ಕುರಿತ ಕಾರ್ಯಾಗಾರಗಳು, ಸಿನಿಮಾಕ್ಕೆ ಸಂಬಂಧಿಸಿದ ಇತರೆ ಕಲಾ ಪ್ರಕಾರಗಳ ಪ್ರಚಾರದ ಕುರಿತಂತೆ ಆಸಕ್ತಿ ವಹಿಸಿದೆ.. ಮೊದಲನೆ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ, ಸುಚಿತ್ರ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ ಹೆಸರಿನಿಂದಲೇ ಕರೆಯಲ್ಪಟ್ಟಿತ್ತು. ಈ ಭಾರಿಯ ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ ಡಿಸೆಂಬರ್ ೨೦ರಿಂದ ೨೭ರ ವರೆಗೆ ನೆಡೆಯುತ್ತಿದೆ.

## ಇತಿಹಾಸ
* ಮೊದಲನೆ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ - December 22 to 28, 2006 
* ಎರಡನೆ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ -  January 3 to 10, 2008
* ಮೂರನೆ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ - 2009
* ನಾಲ್ಕನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ - ಡಿಸೆಂಬರ್ ೧೫ ರಿಂದ ೨೨, ೨೦೧೧
* ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ - ಡಿಸೆಂಬರ್ ೨೦ ರಿಂದ ೨೭, ೨೦೧೨
* ಆರನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ - ಡಿಸೆಂಬರ್ ೨೬, ೨೦೧೩ ರಿಂದ ಜನವರಿ ೨, ೨೦೧೪ 
*  ಏಳನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ, ಡಿಸೆಂಬರ್ ೪ ರಿಂದ ೧೧, ೨೦೧೪  
* ಎಂಟನೆಯ ಬೆಂಗಳೂರು ಅಂತರಾಷ್ಟ್ರೀಯ ಸಿನಿಮೋತ್ಸವ, ಜನವರಿ 28 ರಿಂದ ಫೆಬ್ರವೆರಿ 5, 2016
* ಒಂಭತ್ತನೆಯ ಬೆಂಗಳೂರು ಅಂತರಾಷ್ಟ್ರೀಯ ಸಿನಿಮೋತ್ಸವ, ಫೆಬ್ರವರಿ 2 ರಿಂದ ಫೆಬ್ರವೆರಿ 9, 2017

## ಸಿನಿಮೋತ್ಸವದಲ್ಲಿ ಭಾಗವಹಿಸಿದ ಚಿತ್ರಗಳು
* ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ ೨೦೧೨ರಲ್ಲಿ ಪ್ರದರ್ಶಿಸಲ್ಪಟ್ಟ ಚಿತ್ರಗಳು

## ಬಾಹ್ಯ ಕೊಂಡಿಗಳು
ವರ್ಗ:ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ
ಛೋಟಾ ನಾಗಪುರ್ ಪ್ರಸ್ಥಭೂಮಿ

**ಛೋಟಾ ನಾಗಪುರ್ ಪ್ರಸ್ಥಭೂಮಿ** () ಭಾರತದ ಪೂರ್ವ ಭಾಗದಲ್ಲಿದ್ದು, ಜಾರ್ಖಂಡ್ ರಾಜ್ಯದ ಪ್ರಮುಖ ಭಾಗವನ್ನು ಮತ್ತು ಒಡಿಶಾ, ಪಶ್ಚಿಮ ಬಂಗಾಲ, ಬಿಹಾರ ಮತ್ತು ಛತ್ತೀಸ್‍ಘಡದ ಕೆಲವು ಭಾಗಗಳನ್ನು ಆವರಿಸಿದೆ. ಛೋಟಾ ನಾಗಪುರ್ ಪ್ರಸ್ಥಭೂಮಿ ಆವರಿಸಿರುವ ಪ್ರದೇಶ ಸುಮಾರು .

## ಉಲ್ಲೇಖಗಳು
ವರ್ಗ:ಪೀಠಭೂಮಿಗಳು
ವರ್ಗ:ಪೂರ್ವ ಭಾರತ
ಸುಧಾ-ಆರ್.ಕೆ.ಹೋಂ ನ ಕೈಬರಹದ ಪತ್ರಿಕೆ

thumb|right|150px|' ೧೯೬೫ ರಲ್ಲಿ ಪ್ರಕಟವಾದ ಹೋಂನ ಸುಂದರ ಸುಧಾ ಪತ್ರಿಕೆ'
ಬೆಂಗಳೂರಿನಲ್ಲಿ 'ಸುಧಾ' ಎಂಬ ಹೆಸರಿನ 'ಕೈಬರಹದ ಪತ್ರಿಕೆ' ಇದೆ. ಇದು 'ಮೈಸೂರ್ ಪ್ರಿಂಟರ್ಸ್' ಯಜಮಾನತ್ವದ ಮುದ್ರಿತ ಪತ್ರಿಕೆಯಲ್ಲ. ದಕ್ಷಿಣ ಬೆಂಗಳೂರಿನ ವಿಶ್ವೇಶ್ವರಪುರಂನ ಸಜ್ಜನ್ ರಾವ್ ವೃತ್ತಕ್ಕೆ ಸಮೀಪದಲ್ಲಿರುವ ಶ್ರೀ ರಾಮಕೃಷ್ಣ ಸ್ಟೂಡೆಂಟ್ಸ್ ಹೋಂ, ಬೆಂಗಳೂರು-೫೬೦ ೦೦೪ನಲ್ಲಿ ವಾಸ್ತವ್ಯಹೊಂದಿ, ಕಾಲೇಜುಗಳಲ್ಲಿ ವಿದ್ಯಾಭ್ಯಾಸವನ್ನು ಮುಂದುವರೆಸುತ್ತಿರುವ, ಪ್ರತಿಭಾವಂತ ವಿದ್ಯಾರ್ಥಿಗಳಿಂದ ಬರೆಯಲ್ಪಟ್ಟು, ಸಂಪಾದಿಸಲ್ಪಟ್ಟಿದೆ. ಅದರಲ್ಲಿರುವ ಕವಿತೆ, ನಾಟಕ, ವಿಚಾರಪೂರ್ಣಲೇಖನಗಳು, ಹಾಸ್ಯ-ಚುಟಕಗಳು, ಮುಂತಾದ ಲೇಖನಗಳು ಆದರ್ಶಪ್ರಾಯವಾಗಿವೆ. ವಿದ್ಯಾರ್ಥಿಗಳೇ ಸುಂದರವಾದ ಮುಖಪುಟದ ವಿನ್ಯಾಸವನ್ನೂ ಅಚ್ಚುಕಟ್ಟಾಗಿ ಮಾಡಿದ್ದಾರೆ.
## 'ಕೈಬರಹದ ಸುಧಾಪತ್ರಿಕೆಯ ಆರಂಭ'
ಸನ್, ೧೯೨೭ ರಲ್ಲೇ ವಿದ್ಯಾರ್ಥಿಗಳಿಗೆ ವಿದ್ಯೆಯ ಜೊತೆಜೊತೆಗೆ ಸಾಂಸ್ಕೃತಿಕ ವಿದ್ಯೆಯನ್ನು ಬಲಪಡಿಸಿಕೊಳ್ಳಲು ಪ್ರೋತ್ಸಾಹ ನೀಡಲು, 'ಡಿಬೇಟಿಂಗ್ ಸೊಸೈಟಿ'ಯ ಸ್ಥಾಪನೆಯಾಯಿತು. ಮುಂದೆ ಇದನ್ನೇ 'ಸ್ಟೂಡೆಂಟ್ಸ್ ಯೂನಿಯನ್' ಎಂದು ಕರೆಸಿಕೊಂಡು ೧೯೪೪-೪೫ ರಲ್ಲಿ 'ಸಾಹಿತ್ಯ ಸಂಘ' ಮೈದಳೆಯಿತು. ೧೯೪೭ ರಲ್ಲಿ ಪ್ರಪ್ರಥಮವಾಗಿ ಕೈಬರಹದ ಸುಧಾ ಎಂಬ ಪತ್ರಿಕೆಯನ್ನು ಹಾಸ್ಟೆಲ್ ನ ಇನ್ಮೇಟ್ ಗಳು ಹೊರತಂದರು. ಈ ಅಭಿಯಾನದ ಹಿಂದೆ. ಜಿ.ವಿ.ಯವರ 'ಪ್ರೋತ್ಸಾಹದ ಅಭಯ ಹಸ್ತ' ವಿತ್ತು.
## ಕೃಪೆ
* ಈ ಪ್ರತಿಯನ್ನು ಹಳೆಯ ವಿದ್ಯಾರ್ಥಿ, ಡಾ.ಎಚ್.ಆರ್.ಚಂದ್ರಶೇಖರ್, ರವರ 'ಖಾಸಗೀ ಫೈಲ್' ನಿಂದ ಪಡೆಯಲಾಗಿದೆ.

ವರ್ಗ:ಕನ್ನಡ ಪತ್ರಿಕೆಗಳು
ಮಲ್ಟಿನ್ಯಾಷನಲ್ ಕಾರ್ಪೋರೇಷನ್

ಒಂದು **ಮಲ್ಟಿನ್ಯಾಷನಲ್ ಕಾರ್ಪೋರೇಷನ್** (ಎಂಎನ್‌ಸಿ) ಅಥವಾ **ಮಲ್ಟಿನ್ಯಾಷನಲ್ ಎಂಟರ್ಪ್ರೈಸ್** (ಎಂಎನ್‌ಇ) ಒಂದಕ್ಕಿಂತ ಹೆಚ್ಚು ದೇಶಗಳಲ್ಲಿ ಉತ್ಪಾದನೆಯನ್ನು ಸಂಭಾಳಿಸುವ ಉದ್ಯಮ ಅಥವಾ ಸೇವೆಗಳನ್ನು ನೀಡುವ  ಒಂದು ನಿಗಮ. ಇದನ್ನು ನಾವು **ಇಂಟರ್ನ್ಯಾಷನಲ್ ಕಾರ್ಪೋರೇಷನ್** ಎಂತಲೂ ಕರೆಯಬಹುದು.  ಅಂತರರಾಷ್ಟ್ರೀಯ ಕಾರ್ಮಿಕರ ಸಂಸ್ಥ (ಐಎಲ್‌ಒ) ಪ್ರಕಾರ ಒಂದು ಎಂಎನ್‌ಸಿ ತನ್ನ ನಿರ್ವಹಣಾ ಪ್ರಧಾನ ಕಚೇರಿಯನ್ನು  ಒಂದು ದೇಶದಲ್ಲಿ ಅಂದರೆ ತನ್ನ *ತಾಯ್ನಾಡಿನಲ್ಲಿ* ಹೊಂದಿದ್ದು,  ಇನ್ನಿತರ ದೇಶಗಳಲ್ಲಿ ಅಂದರೆ *ಅತಿಥೇಯ ರಾಷ್ಟ್ರಗಳಲ್ಲಿ* ಕಾರ್ಯನಿರ್ವಹಿಸುತ್ತದೆ.

ವರ್ಗ:ಉದ್ಯಮ
ಪದ್ಮಪ್ರಸಾದ್

**ಡಾ.ಎಸ್.ಪಿ.ಪದ್ಮಪ್ರಸಾದ್**(೧೯೪೯-)ಎಸ್. ಪಿ. ಪದ್ಮಪ್ರಸಾದ್ ಅವರು ಕನ್ನಡದ ಹಿರಿಯ ಲೇಖಕರಲ್ಲಿ ಒಬ್ಬರು. ಇವರು -ಜಾನಪದ ವಿದ್ವಾಂಸರಾಗಿ, ಕವಿಯಾಗಿ, ನಾಟಕಕಾರರಾಗಿ ಹಾಗೂ ವಿಮರ್ಶಕರಾಗಿ ಖ್ಹ್ಯಾತರಾಗಿದ್ದಾರೆ. 'ಕಾವ್ಯಜೀವಿ' ಎ೦ಬುದು ಇವರ ಕಾವ್ಯನಾಮ. ಇವರ ಸೃಜನಶೀಲ ಕೃತಿಗಳು ಈ ಕಾವ್ಯನಾಮದಲ್ಲಿ ಪ್ರಕಟವಾದರೆ, ವಿಮರ್ಶೆ ಹಾಗೂ ಸ೦ಶೋಧನ ಲೇಖನಗಳು ನಿಜನಾಮದಲ್ಲಿ ಪ್ರಕತಟವಾಗುತ್ತಿವೆ.

## ಜನನ, ಜೀವನ
*ಡಾ. ಪದ್ಮಪ್ರಸಾದರ ಮೂಲ ಸ್ಥಳ ಶಿವಮೊಗ್ಗ ಜಿಲ್ಲೆಯ ಹೊಸನಗರ. ಹುಟ್ಟಿದ್ದು ಅದೇ ಜಿಲ್ಲೆಯ ಹೊಮ್ಬುಜದಲ್ಲಿ. ಸ್ವಂತ ಸ್ಥಳದಲ್ಲೇ ಶಾಲಾ ವಿದ್ಯಾಭ್ಯಾಸ ಮಾಡಿದ ಇವರು ನನ್ಥರ ಶಿವಮೊಗ್ಗದ ಸಹ್ಯಾದ್ರಿ ಕಾಲೇಜಿನಲ್ಲಿ ಬಿ.ಎಸ್ಸಿ ಪದವಿ ಅಭ್ಯಾಸ ಮಾಡಿದರು. ನಂತರ ಅಲ್ಲೆ ಬಿಎಡ್. ಪದವಿ ಅಭ್ಯಾಸ ಮಾಡಿದರು. ನಂತರ ಅಲ್ಲಿನ ಡಿ.ವಿ.ಎಸ್. ಪ್ರೌಢಶಾಲೆಯಲ್ಲಿ ಶಿಕ್ಶಕರಾಗಿ ಸೇರಿದರು. 
*ಹಾಗೆ ಕೆಲಸ ಮಾಡುತ್ತ್ತಲೇ ಕನ್ನಡ ಎ೦.ಎ. ಪದವಿ ಪಡೆದರು. ಅನಂತರ ಬೆಂಗಳೂರು ವಿಶ್ವವಿದ್ಯಾಲಯದಿ೦ದ ೧೯೮೧ ರಲ್ಲಿ "ಜೈನ ಜನಪದ ಸಾಹಿತ್ಯ-ಸ೦ಪಾದನೆ ಮತ್ತು ಅಧ್ಯಯನ" ಎ೦ಬ ವಿಷಯಕವಾದ ತಮ್ಮ ಪ್ರೌಢ ಪ್ರಬ೦ಧಕ್ಕೆ ಪಿಎಚ್.ಡಿ ಪದವಿ ಪಡೆದರು. ಪ್ರೌಢಶಾಲಾ ಶಿಕ್ಷಕರಾಗಿದ್ದುಕೊ೦ಡು ಈ ಪದವಿ ಪಡೆದ ಮೊದಲಿಗರು ಇವರು ಎನ್ನಬಹುದು. ಕಾರವಾರ, ಇಳಕ, ಮಧುಗಿರಿ ಹಾಗೂ ತುಮಕೂರಿನಲ್ಲಿ ಬಿ.ಎಡ್. ಕಾಲೇಜು ಉಪನ್ಯಾಸಕರಾಗಿ, ಪ್ರಚಾರ್ಯರಾಗಿ ಸೇವೆ ಸಲ್ಲಿಸಿ ಈಗ ನಿವೃತ್ತರಾಗಿ ತುಮಕೂರಿನಲ್ಲಿ ನೆಲೆಸಿದ್ದಾರೆ.

## ಕೃತಿಗಳು
ಡಾ. ಪದ್ಮಪ್ರಸಾದರು ೨೦೧೧ರ ಡಿಸೆ೦ಬರ್ ವರೆಗೆ ಒಟ್ಟು ೬೩ ಕೃತಿಗಳನ್ನು ರಚಿಸಿದ್ದಾರೆ.'ಜೈನ ಜಾನಪದ' 'ಮಳೆ ಜಾನಪದ' ಎವುಗಳನ್ನು ಕುರಿತ೦ತೆ ಮೊದಲು ಅಧ್ಯಯನ ನಡೆಸಿದವರು ಇವರು. ಶೈಕ್ಷಣಿಕ ಸಾಹಿತ್ಯಕ್ಕೂ ಇವರ ಕೊಡುಗೆ ಸ೦ದಿದೆ. ೧೧ ಕೃತಿಗಳನ್ನು ಆ ವಿಷಯಕ್ಕೆ ಸ೦ಬ೦ಧಿಸಿದಂತೆ ರಚಿಸಿದ್ದಾರೆ.

### ಜಾನಪದ ಕೃತಿಗಳು
# "ಇಳಕಲ್-ಒಂದು ಜಾನಪದೀಯ ಅಧ್ಯಯನ", 
# 'ಜಾನಪದ ಮತ್ತು ಜೈನ ಕಥಸಹಿತ್ಯ', 
# 'ಕೋಲಾಟಗಳು ಮತ್ತು ಕೋಲುಪದಗಳು'
# 'ಜಾನಪದ ವಶ್ರ-೧೯೯೫' 
#'ಗ್ರಾಮದೇವತೆ ಮಾರಮ್ಮ' (ಸಹಸ೦ಪಾದನೆ) ಮೊದಲಾದುವು ಇವರ ಜಾನಪದ ಕೃತಿಗಳು. ಇವಲ್ಲದೆ ಅನೆಕ ಜಾನಪದ ಲೇಖನಗಳನ್ನೂ ಬರೆದಿದ್ದಾರೆ.

### ಜೈನ ಅಧ್ಯಯನ ಸಂಬಂಧಿ ಲೇಖನಗಳ ಸಂಕಲನಗಳು
ಜೈನಸಾಹಿತ್ಯ ಮತ್ತು ದರ್ಶನ ಇವರ ಆಸಕ್ತಿಯ ಮತ್ತೊ೦ದು ಕ್ಷೇತ್ರ. ಇದಕ್ಕೆ ಸ೦ಬಂಧಿಸಿದ೦ತೆಯೂ ಹಲವು ಕೃತಿಗಳನ್ನು ರಚಿಸಿದ್ದಾರೆ.
# 'ಪುಂಜ' ಹಾಗೂ 
# 'ನಿಕಷ-೧'

### ಪ್ರವಾಸಕಥನಗಳು
# 'ಆರಮನೆಗಳ ರಾಜ್ಯದಲ್ಲಿ' ಹಾಗೂ
# 'ರಾಜಸ್ಥಾನದ ಜೈನಮಂದಿರಗಳು'.

### ನಾಟಕಗಳು
*ಪಾಯಣ್ಣ ಎ೦ಬ ಅಜ್ಣಾತ ಜೈನ ನಾಟಕಕರನ ಎರಡು ನಾಟಕಗಳನ್ನು ಸಂಪಾದಿಸಿ ಪ್ರಕಟಿಸಿದ್ದಾರೆ. 

## ಗೌರವ, ಪ್ರಶಸ್ತಿಗಳು
# ಇವರ ಜಾನಪದ ಕಾರ್ಯಕ್ಕಾಗಿ ರಾಜ್ಯ ಜಾನಪದ ಅಕಾಡೆಮಿಯು ೨೦೧೦ ರ 'ಡಾ.ಬಿ. ಎಸ್.ಗದ್ದಗಿಮಠ ಜಾನಪದ ತಜ್ಞ ' ಪ್ರಶಸ್ತಿ ನೀಡಿ ಗೌರವಿಸಿದೆ.  
# ಇವರಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ದತ್ತಿನಿಧಿ ಬಹುಮಾನವು ನಾಲ್ಕು ಬಾರಿ ಬ೦ದಿದೆ.
# "ಕುವೆಂಪು ಜಾನಪದ ದೀಪ ಪ್ರಶಸ್ತಿ", 
# ಶ್ರವಣಬೆಳಗೊಳದಿ೦ದ "ಶ್ರೀ ಗೋಮಟೇಶ್ವರ ವಿದ್ಯಾಪೀಠ ಪುರಸ್ಕಾರ", 
# ದಕ್ಶಿಣ ಕನ್ನಡ ಜಿಲ್ಲೆಯ "ಬೇಲಾಡಿ ಭವ ಮಾರಣ್ಣ ಮಾಡ ಪ್ರಶಸ್ತಿ", 
# ಕರ್ನಾಟಕ ನಾಟಕ ಅಕಾಡೆಮಿ ಹಾಗೂ ಉಡುಪಿಯ ರ೦ಗಭೂಮಿ ಸ೦ಸ್ಥೆಯಿ೦ದ 'ಉತ್ತಮ ನಾಟಕಕಾರ ಪ್ರಶಸ್ತಿ' ಮೊದಲಾದ ಪ್ರಶಸ್ತಿಗಳು ದೊರೆತಿವೆ.

ವರ್ಗ:ಸಾಹಿತಿಗಳು
ಫೋಟೋಗ್ರಫಿ

**ಛಾಯಾಗ್ರಹಣ** (ಫೋಟೋಗ್ರಫಿ) ಒಂದು ಕಲೆ, ವಿಜ್ಞಾನ ಮತ್ತು ಬೆಳಕು ಹಾಗು ಇತರೆ ವಿದ್ಯುನ್ಮಾನ ಪ್ರಸರಣಗಳನ್ನು ಇಮೇಜ್ ಸೆನ್ಸಾರ್‌ಗಳ ಮುಖೇನ ವಿದ್ಯುನ್ಮಾನವಾಗಿಯೂ ಅಥವಾ ರಾಸಾಯನಿಕವಾಗಿ ಬೆಳಕಿನ ಸೂಕ್ಷ್ಮಸಂವೇದಿಯಾಗಿರುವ ಫೋಟೋಗ್ರಾಫಿಕ್ ಫಿಲಂಗಳ ಮೇಲೆ ಸೆರೆಹಿಡಿಯುವುದೇ ಆಗಿದೆ. ಹಾಗೂ 

## ಇತಿಹಾಸ
## ಛಾಯಾಗ್ರಹಣ ಮಾಡುವ ಮುನ್ನ
## ವನ್ಯಜೀವಿ
## ಸಮಾಜ
thumb|right|Lens and mounting of a large-format camera
[thumb|The [Contax S of 1949&nbsp;– the first pentaprism SLR]]
[thumb|[Nikon F of 1959&nbsp;— the first 35 mm film system camera]]
[thumb|Late production [Minox B camera with later style "honeycomb" selenium light meter]]
[thumb|A modern [digital camera]]
thumb|A portable folding reflector positioned to "bounce" sunlight onto a model
## ಹೆಚ್ಚಿನ ಓದು
*3 ಆಯಾಮಗಳ ಫೋಟೊ:3 ಆಯಾಮಗಳ ಮುದ್ರಣದಿಂದ ವೈದ್ಯಕೀಯ ಕ್ಷೇತ್ರಕ್ಕೆ ಹೊಸ ಆಯಾಮ;ಪಿಟಿಐ;1 Mar, 2017
*ಆಸ್ಟ್ರೊ ಫೋಟೊಗ್ರಫಿಗೆ ನೈಟ್‌ ಸ್ಕೈ ಫೋಟೊಗ್ರಫಿ ಎಂಬ ಹೆಸರೂ ಇದೆ. ರಾತ್ರಿ ಹೊತ್ತು ಆಕಾಶದಲ್ಲಿ ಕಾಣುವ ನಕ್ಷತ್ರಪುಂಜ, ಮಿಲ್ಕಿವೇ ಗ್ಯಾಲಕ್ಸಿ ಹಾಗೂ ಅನಿಲದ ಚಲನೆಯನ್ನು ಸೆರೆಹಿಡಿಯುವುದು ಈ ಶೈಲಿಯ ಮುಖ್ಯ ಉದ್ದೇಶ.

*ಭೂಮಿಯ ಚಲನೆಗೆ ತಕ್ಕಂತೆ ನಕ್ಷತ್ರದ ಮಾದರಿ (ಪ್ಯಾಟರ್ನ್) ಬದಲಾಗುವಂತೆ ಕಾಣುತ್ತದೆ. ಒಂದು ನಿರ್ದಿಷ್ಟ ಕಾಲದವರೆಗೆ ಕ್ಯಾಮೆರಾವನ್ನು ಚಿತ್ರೀಕರಣಕ್ಕೆ ತೆರೆದಿಟ್ಟು ನಂತರ ಆ ಎಲ್ಲಾ ಛಾಯಾಚಿತ್ರಗಳನ್ನು ಒಟ್ಟಿಗೆ ಸ್ಯಾಕ್ (ಒಂದುಗೂಡಿಸುವುದು) ಮಾಡಿದರೆ ನಕ್ಷತ್ರದ ಪ್ಯಾಟರ್ನ್‌ ವೃತ್ತಾಕಾರ ಅಥವಾ ಅರ್ಧ ವೃತ್ತಾಕಾರದಲ್ಲಿ ಮೂಡಿರುತ್ತದೆ. ಅದು ಮಿಂಚುಕೋಲಿನಂತೆ ಕಾಣುತ್ತದೆ.

***ಆಸ್ಟ್ರೊ ಫೋಟೊಗ್ರಫಿಗೆ ಎಂಥ ಲೆನ್ಸ್;** 
*ಈ ಬಗೆಯ ಫೋಟೊಗ್ರಫಿಗೆ ಟೆಲಿ ಫೋಟೊ ಲೆನ್ಸ್‌ ಬಳಸುತ್ತೇವೆ. ‘ಇಂಟರ್‌ ವೆಲ್ಲೊ ಮೀಟರ್’ ಎಂಬ ಸಾಧನವನ್ನು ಕ್ಯಾಮೆರಾಗೆ ಅಳವಡಿಸಿ, ನಿಮಿಷಕ್ಕೆ ಒಂದು ಬಾರಿ ಫೋಟೊ ತೆಗೆಯುವಂತೆ ಪ್ರೋಗ್ರಾಂ ಮಾಡಿ ಸುಮಾರು ಮೂರು ಗಂಟೆ ಕಾಯುತ್ತೇವೆ. ಈ ಅವಧಿಯಲ್ಲಿ ತೆಗೆದ ನೂರಾರು ಫೋಟೊಗಳನ್ನು ಒಗ್ಗೂಡಿಸಲು ಸ್ಟಾರ್‌ ಸ್ಟ್ಯಾಕಿಂಗ್, ಸ್ಟಾರ್‌ ಗೇಜಿಂಗ್ ಇತ್ಯಾದಿ ಸಾಫ್ಟ್‌ವೇರ್‌ಗಳು ನೆರವಾಗುತ್ತವೆ. ಅಂತಿಮ ಚಿತ್ರದಲ್ಲಿ ನಕ್ಷತ್ರಗಳ ಪ್ಯಾಟರ್ನ್‌ ಚಲಿಸಿರುವುದು ಗೋಚರಿಸಿರುತ್ತದೆ.::(ಆಗಸಕ್ಕೆ ಕ್ಯಾಮೆರಾ ಕಣ್ಣು...;ಹರವು ಸ್ಫೂರ್ತಿ;1 Apr, 2017 )

## ಉಲ್ಲೇಖ
ವರ್ಗ:ಛಾಯಾಗ್ರಹಣ
ವರ್ಗ:ಛಾಯಾಚಿತ್ರೀಕರಣ
ಧನಂಜಯ ಹೆಗಡೆ

ಧನಂಜಯರ, ತಂದೆ ಜಿ.ಎಸ್.ಹೆಗಡೆ, ತಾಯಿ ಗೀತಾ ಹೆಗಡೆ. ಸಂಗೀತ ಬೋಧಕಿ, ಅತ್ಯುತ್ತಮ ಗಾಯಕಿ. ತಂದೆಯವರು ಕಾಲೇಜಿನ ದಿನಗಳಲ್ಲಿ 'ತಬಲಾ ವಾದ್ಯ'ಕ್ಕೆ ಮನಸೋತಿದ್ದರು. ಕೆರೆಮನೆ ಕುಟುಂಬದಿಂದ ಬಾಲ್ಯದಲ್ಲೇ ಸ್ವರ ತಾಳ, ನಾಟ್ಯ,ಮತ್ತು ಅಭಿನಯದ ನಂಟು. ಹೀಗೆ, ಧನಂಜಯ, ನಾದಲೋಕದಲ್ಲಿ ಅರಳಿದ ಪ್ರತಿಭೆ. ೧೨ ವರ್ಷದ ಪ್ರಾಯದಲ್ಲೇ 'ಕಲ್ಕತ್ತಾ ನಗರದಲ್ಲಿ ಜರುಗಿದ ಸಂಗೀತ ಸಂಶೋಧನಾ ಸಂಸ್ಥೆ'ಯಲ್ಲಿ, ಪಂ. ಉಲ್ಲಾಸ್ ಕಶಾಲ್ಕರ್,ಅಜಯ್ ಚಕ್ರವರ್ತಿ, ಪಂ. ವಿ.ಜಿ.ಜೋಗ್, ಮಷ್ಕುರ್ ಆಲಿ ಖಾನ್, ವಿದುಷಿ.ಗಿರಿಜಾದೇವಿ ಮೊದಲಾದ ಶಾಸ್ತ್ರೀಯ ಸಂಗೀತ ಶಾಸ್ತ್ರದ  ದಿಗ್ಗಜರ ಸಹವಾಸದಲ್ಲಿ ಹಾಡಲು ಅವಕಾಶ ದೊರೆಯಿತು.
## ಜನನ
ಉತ್ತರ ಕರ್ನಾಟಕ ಜಿಲ್ಲೆಯ ಹೊನ್ನಾವರದ ಗುಣವಂತೆಯಲ್ಲಿ ಜನಿಸಿದರು. ತಂದೆ ಬ್ಯಾಂಕ್ ಅಧಿಕಾರಿ. ವರ್ಗವಾದಾಗಲ್ಲೆಲ್ಲಾ ಚಾಚೂ ತಪ್ಪದೆ ಸಂಗೀತ ಪಾಠವನ್ನು ನಡೆಸಿಕೊಂಡು ಬಂದರು. ಶಾಲಾ ದಿನಗಳಲ್ಲಿ ಅನೇಕ ಸ್ಪರ್ಧೆಗಳಲ್ಲಿ ಪಾಲ್ಗೊಂಡು ಬಹುಮಾನ ಗಳಿಸಿದ್ದರು. ಮನೆಯಲ್ಲಿ ತಾಯಿಯಿಂದ ಶುರುವಾದ ಸಂಗೀತ ಕಲಿಕೆ ಪಂಡಿತ್ ವಿನಾಯಕ್ ತೊರವಿ ಯವರ  ಮಾರ್ಗದರ್ಶನದಲ್ಲಿ ಮುಂದುವರೆಯಿತು. ಸಂಗೀತ, ಹಾಡುಗಾರಿಕೆ, ಕಲಿಕೆ ಮೊದಲಾದ ವಿಚಾರಗಳ ಬಗ್ಗೆ ಇದ್ದ ನಿಲುವುಗಳು ತೊರವೆಯವರ ಶಿಕ್ಷಣಪದ್ಧತಿಯಲ್ಲಿ ಹಲವು  ಬದಲಾವಣೆಗಳನ್ನು ಕಂಡವು.
## ಬೆಂಗಳೂರಿನಲ್ಲಿ
ಬೆಂಗಳೂರಿನಲ್ಲಿ ತೊರವೆಯರ ಸಂಗಡ ಸುಮಾರು ೧೪ ವರ್ಷಗಳ ಕಾಲ, ಗುರುಕುಲ (೧೯೮೯ ರಿಂದ) ಪದ್ಧತಿಯ ವ್ಯಾಸಂಗ, ಗುರುಗಳ ಜೊತೆ ಒಡನಾಟ, ದೇಶವಿದೇಶಗಳಲ್ಲಿ ಪ್ರವಾಸ, ಸಹಗಾಯನಗಳು 'ಧನಂಜಯ'ರ ವ್ಯಕ್ತಿತ್ವವನ್ನು ನಿಖಾರಿಸಿದವು. ಗುರುಗಳ ಅಣತಿಯಂತೆ, ೧೦ ವರ್ಷ ಸಾರ್ವಜನಿಕ ಕಾರ್ಯಕ್ರಮ ಕೊಟ್ಟಿರಲಿಲ್ಲ. ಕಿರಾಣ ಘರಾನೆಯ ಪಂ.ಭೀಮಸೇನ ಜೋಶಿ, ಗ್ವಾಲಿಯರ್ ಘರಾನೆಯ ಪಂ. ಉಲ್ಲಾಸ್ ಕಶಾಲ್ಕರ್ ವ್ಯಕ್ತಿತ್ವಕ್ಕೆ ಮಾರುಹೋಗಿದ್ದರು. ಲಯ ಹಾಗೂ ತಾಳದ ಮೇಲಿನ ಹಿಡಿತ. ಯಾವಾಗಲೂ ಅಪ್ಪಟ ಸ್ವಂತಿಕೆಯ ಪ್ರಯತ್ನ. ಎರಡುಘರಾನಗಳ ಮಿಶ್ರಣಮಾಡಿ, ಅದರಲ್ಲಿ ಸಾಧನೆಯನ್ನು ಮಾಡಲು ಸದಾ ಪ್ರಯತ್ನಿಸುತ್ತಿದ್ದಾರೆ. ಧನಂಜಯರವರ ಪ್ರೀತಿಯ ರಾಗಗಳು, ಯಮನ್, ಪೂರಿಯಾ, ಮಿಯಾ ಕಿ ತೋಡಿ, ಮಿಯಾ ಕಿ ಮಲ್ಹಾರ್, ಭಾಗೇಶ್ರೀ ಇತ್ಯಾದಿ ಪಾರಂಪರಿಕ ರಾಗಗಳು.

## ಮುಂಬೈನಗರದಲ್ಲಿ
ಕಳೆದ ೮ ವರ್ಷಗಳಿಂದ ಮುಂಬೈನಲ್ಲಿ ನೆಲಸಿ, ಕರ್ನಾಟಕ ಬ್ಯಾಂಕ್ ಶಾಖಾ ವ್ಯವಸ್ಥಾಪಕರಾಗಿರುವ ಧನಂಜಯ್ ದೇಶ ವಿದೇಶಗಳಲ್ಲಿ ಹಲವಾರು 'ಸಂಗೀತ ಕಚೇರಿ'ಗಳನ್ನು ಕೊಟ್ಟಿದ್ದಾರೆ. ಪತ್ನಿ, ಪ್ರತಿಮಾ ಹೆಗಡೆ, ಸಂಗೀತಾರಾಧಕಿ. ೪ ವರ್ಷ ವಯಸ್ಸಿನ ಮಗ, ಸುಯೋಗ್ ತಂದೆಯವರಂತೆ ಸಂಗೀತದಲ್ಲಿ ಆಸಕ್ತ.

## ಹೆಗಡೆ ಕುಟುಂಬಕ್ಕೆ ಸಂಗೀತವೇ ಉಸಿರು
ತಮ್ಮ ಮನೆಗಳಿಗೆ ಸುಶ್ರಾವ್ಯ, ಹಾಗೂ ಸುಸ್ವರ ವೆಂದು ನಾಮಕರಣ ಮಾಡಿದ್ದಾರೆ. ಸಂಗೀತ ಶಾಸ್ತ್ರಕ್ಕೆ ಮುಡಿಪಾಗಿಟ್ಟಿರುವ ಸಂಸ್ಥೆಗೆ ಸಪ್ತಕ ವೆಂದು ಹೆಸರಿಟ್ಟಿದ್ದಾರೆ. 'ತಬಲಾವಾದಕ,ಜಿ.ಎಸ್.ಹೆಗಡೆ' ಸ್ಥಾಪಿಸಿರುವ ಸಪ್ತಕ, 'ಹಿಂದೂಸ್ಥಾನಿ ಸಂಗೀತ'ವನ್ನು ಬೆಳೆಸುತ್ತಿರುವ ಮತ್ತು ಅನೇಕಾನೇಕ ಸಾಂಸ್ಕೃತಿಕ ಕಾರ್ಯಕ್ರಮಗಳಿಗೆ ವೇದಿಕೆಯಾಗಿರುವ ಬಹುಮೂಲ್ಯ ಸಂಸ್ಥೆಯಾಗಿ ದುಡಿಯುತ್ತಿದೆ.

'ಸಪ್ತಕ', ೫೮,'ಸುಶ್ರಾವ್ಯ',೩ ನೆಯ ಮುಖ್ಯ ರಸ್ತೆ,ಮಿಲ್ಕ್ ಕಾಲೋನಿ,ಮಲ್ಲೇಶ್ವರಂ(ಪ),ಬೆಂಗಳೂರು-೫೬೦ ೦೫೫, ದೂರವಾಣಿ :೨೩೫೭೭೮೨೯
## ಹೊರ ಸಂಪರ್ಕ
* http://www.dhananjayhegde.com/ 

ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಶಾಸ್ತ್ರೀಯ ಸಂಗೀತಗಾರರು
ವರ್ಗ:ಹವ್ಯಕ
ಅಂತರಾಷ್ಟ್ರೀಯ ಬಾಹ್ಯಾಕಾಶ ನಿಲ್ದಾಣ

**ಅಂತರಾಷ್ಟ್ರೀಯ ಬಾಹ್ಯಾಕಾಶ ನಿಲ್ದಾಣ** ( ಭೂಮಿಯ ಕೆಳ ಕಕ್ಷೆಯಲ್ಲಿರುವ ವಾಸಯೋಗ್ಯ ಕೃತಕ ಉಪಗ್ರಹ.

 
ವರ್ಗ:ಬಾಹ್ಯಾಕಾಶ ಅನ್ವೇಷಣೆ
ಥೇನ್

ಚಂಡಮಾರುತ ಥೇನ್ ೨೦೧೧ರಲ್ಲಿ ಭಾರತಕ್ಕಪ್ಪಳಿಸಿದ ಅತಿ ದೊಡ್ಡ ಬಿರುಗಾಳಿ. ಆಂಧ್ರಪ್ರದೇಶ,ತಮಿಳುನಾಡು, ಪುದುಚೇರಿ ಈ ಚಂಡಮಾರುತಕ್ಕೆ ಸಿಲುಕಿದ ಪ್ರದೇಶಗಳು. ಡಿಸೆಂಬರ್ ೩೦ರ ಬೆಳಿಗ್ಗೆ ತಮಿಳುನಾಡಿನ ಕರಾವಳಿಯನ್ನು ದಾಟಿದ ಈ ಚಂಡಮಾರುತ ಸುಮಾರು ೪೦ಕ್ಕೂ ಹೆಚ್ಚು ಜನರ ಬಲಿ ತೆಗೆದುಕೊಂಡು, ಅಪಾರ ಆಸ್ತಿ ಹಾನಿ ಉಂಟುಮಾಡಿತು.

ವರ್ಗ:ಹವಾಮಾನ
ಜನಲೋಕಪಾಲ ವಿಧೇಯಕ ಆಂದೋಲನ

ಜನಲೋಕಪಾಲ ವಿಧೇಯಕ ಆಂದೋಲನ ೨೦೧೧
ಜನಲೋಕಪಾಲ ವಿಧೇಯಕ (ನಾಗರಿಕ ಲೋಕಪಾಲ ವಿಧೇಯಕ) ರಚನೆಗಾಗಿ ಈ ಆಂದೋಲನವು ಅಖಿಲ ಭಾರತ ಮಟ್ಟದಲ್ಲಿ ಪ್ರಾರಂಭವಾಯಿತು. ಈ ಚಳುವಳಿಯ ಮುಂಚೂಣಿ ನಾಯಕರೆಂದರೆ ಅಣ್ಣಾ ಹಜಾರೆ ಮತ್ತು ತಂಡ. ಈ ಚಳುವಳಿಯು ಜಂತರ್ ಮಂತರ್ ನಲ್ಲಿ ಅಣ್ಣಾ ಹಜಾರೆಯವರ ಉಪವಾಸ ಸತ್ಯಾಗ್ರಹದೊಡನೆ ಪ್ರಾರಂಭವಾಯಿತು. ಇದರಲ್ಲಿ ಮ್ಯಾಗ್ಸೆಸೆ ಪ್ರಶಸ್ತಿ ವಿಜೇತರಾದ ಅರವಿಂದ ಕೇಜಿರಿವಾಲಾ, ಭಾರತದ ಮೊದಲ ಮಹಿಳಾ ಐ.ಪಿ.ಎಸ್. ಅಧಿಕಾರಿಯಾದ ಕಿರಣ್ ಬೇಡಿ, ಪ್ರಸಿದ್ಧ ವಕೀಲರಾದ ಪ್ರಶಾಂತ್ ಭೂಷಣ್, ಪತಂಜಲಿ ಯೋಗಪೀಠದ ಸಂಸ್ಥಾಪಕರಾದ ಬಾಬಾ ರಾಮ್ ದೇವ್ ಮೊದಲಾದವರು ಇದರಲ್ಲಿ ಭಾಗವಹಿಸಿದ್ದರು. ಸಮೂಹ ಮಾಧ್ಯಮಗಳ ಪ್ರಭಾವದಿಂದ ಈ ಚಳುವಳಿಯ ಪ್ರಭಾವವು ಇಡೀ ಭಾರತ ದೇಶವನ್ನೆಲ್ಲಾ ಆವರಿಸಿತು. ದೇಶದುದ್ದಕ್ಕೂ ಈ ಚಳುವಳಿಯನ್ನು ಸಮರ್ಥಿಸಿ ಬೀದಿಗಿಳಿದರು. ಈ ಆಂದೋಲನಕಾರರು ಒಂದು ಭ್ರಷ್ಟಾಚಾರ ವಿರೋಧಿ ಸಶಕ್ತ ಲೋಕಪಾಲ ವಿಧೇಯಕ ರಚನೆಯ ಬೇಡಿಕೆಯನ್ನು ಭಾರತ ಸರ್ಕಾರದ ಮುಂದಿಟ್ಟಿದ್ದರು.

ವರ್ಗ:ಕಾನೂನು
ಪಂ.ವಿ.ಜಿ.ಜೋಗ್

ಪಂ.ವ್ಹಿ.ಜಿ.ಜೋಗ್ [ ಪಂಡಿತ್.ವಿಷ್ಣು  ದಿಗಂಬರ ಜೋಗ್]

೧೯೨೧ರಲ್ಲಿ ಈಗಿನ ಮುಂಬಯಿಯಲ್ಲಿ ಜನನ.

ಪ್ರಾರ್ಥಮಿಕ ಸಂಗೀತ ಶಿಕ್ಷಣ ಜೋಗ್ ಅವರಿಗೆ ಶ್ರೀ.ಎಸ್.ಸಿ.ಆಠವಲೆ ಹಾಗೂ ಶ್ರೀ.ಗಣಪತ್ ರಾವ್ ಪುರೋಹಿತ್ ಅವರಿಂದ ದೊರೆಯಿತು. ಮುಂದೆ ಜೋಗ್ ಅವರಿಗೆ ಶ್ರೀ ವಿಶ್ವೇಶ್ವರ್ ಶಾಸ್ತ್ರೀ, ಶ್ರೀ ಎಸ್.ಸಿ.ರತ್ನಾಕರ್ ಹಾಗೂ ಕೆಲ ಕಾಲದವರೆಗೆ ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್ ಅವರ ಮಾರ್ಗದರ್ಶನ ಲಭಸಿತು.

ಪಾಶ್ಚಾತ್ಯ  ಸಂಗೀತ ವಾದ್ಯವಾದ ವಾಯೋಲಿನ್ನಿನ ಭಾರತೀಕರಣ ಮಾಡುವಲ್ಲಿ ಶ್ರೀಯುತರ ಶ್ರಮ ಅತ್ಯಂತ ಸ್ಮರಣೀಯ. ಅವರು ವಾಯೋಲಿನ್ನನ್ನು   ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ ಕ್ಷೇತ್ರದಲ್ಲಿ ಪರಿಚಯಿಸಿದ್ದೂ ಅಲ್ಲದೆ ಅದರ ಸರಿಯಾದ ಬಳಕೆಯನ್ನೂ ತೋರಿಸಿಕೊಟ್ಟರು. ಅವರು ವಾಯೋಲಿನ್ನನ್ನು  ಪ್ರಸಿದ್ಧಗೊಳಿಸಿದ್ದು  ಕಲಾರಾಧಕರಿಗೆ ಎಷ್ಟರ ಮಟ್ಟಿಗೆ ಮೆಚ್ಚುಗೆಯಾಯ್ತು ಅಂದರೆ ಅವರನ್ನ  ರಸಿಕರು "ವಾಯೋಲಿನ್ ಸಮ್ರಾಟ್" ಎಂದೇ ಗುರುತಿಸಲಾರಂಭಿಸಿದರು.

ಗ್ವಾಲಿಯರ್, ಆಗ್ರಾ ಹಾಗೂ ಬಖಲೇ ಘರಾನಾಗಳ  ಸಂಗೀತ ಪದ್ಧತಿಯನ್ನ  ಕರಗತ ಮಾಡಿಕೊಂಡ   ಶ್ರೀಯುತ ಜೋಗ್ ಅವರು ಈ ಮೂರೂ ಘರಾನಾಗಳ ಶೈಲಿಗಳ  ಮಿಶ್ರಣವನ್ನ  ಸಂಗೀತಾರಾಧಕರಿಗೆ ಯಥೇಚ್ಛವಾಗಿ ಉಣಬಡಿಸಿದರು.

ತಮ್ಮ  ಹದಿನಾರನೇಯ ವಯಸ್ಸಿನಲ್ಲಿ ಲಖನೌ ನಗರದಲ್ಲಿ ಭೇಟಿಯಾದ ವ್ಯಕ್ತಿಯೊಬ್ಬರಿಂದ ಜೋಗ್ ಅವರು ಸಂಗೀತ ಕ್ಷೇತ್ರದಲ್ಲಿ ಇಷ್ಟೆಲ್ಲಾ ಸಾಧಿಸಲು ಶಕ್ಯವಾಯಿತು. ಆ ವ್ಯಕ್ತಿಯಿಂದ ಜೋಗ್ ಅವರು ಇಷ್ಟು  ಪ್ರಭಾವಿತರಾದರೆಂದರೆ ಮುಂದೆ ಅವರ ಬಳಿಯೆ ಜೋಗ್ ಅವರು ಕೆಲ ಕಾಲ ಸಂಗೀತಾಭ್ಯಾಸವನ್ನು  ಮಾಡಿದರು. ಅವರೇ  ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್. ಜೋಗರ ಪರಿಶ್ರಮ, ಶ್ರದ್ಧೆ  ಮುಂತಾದವುಗಳನ್ನ ನೋಡಿ  ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್ ಅವರು ಜುಗಲ್ಬಂದಿ ಕಾರ್ಯಕ್ರಮವಂದನ್ನು  ನೀಡಿದರು. ಹಾಗೆಯೇ ತಮ್ಮ ಮೆಚ್ಚುಗೆಯನ್ನ  ಶ್ರೀ ಬಾಬಾ ಅಲ್ಲಾವುದ್ದೀನ್ ಖಾನ್ ಅವರು ತಮ್ಮ  ವಾಯೋಲಿನ್ ಅನ್ನು ಜೋಗ್ ಅವರಿಗೆ ಉಡುಗೊರೆಯಾಗಿ ಕೊಟ್ಟು  ಸೂಚಿಸಿದರು.

ಪ್ರಪಂಚದಾದ್ಯಂತ ಶ್ರೀಯುತ ಜೋಗರು ಸಂಗೀತ ಕಾರ್ಯಕ್ರಮಗಳನ್ನ  ಕೊಟ್ಟಿದ್ದಾರೆ. ಅಮೇರಿಕಾದ ಕಾರ್ನೇಜ್ ಹಾಲ್, ಲಿಂಕನ್ ಸೆಂಟರ್ ಹಾಗೂ ಮ್ಯಾಡಿಸನ್ ಸ್ಕ್ವೇರ್ ಗಾರ್ಡನ್ ನಲ್ಲಿ ಕೂಡಾ ಅವರು ತಮ್ಮ ಸಂಗೀತ ಲಹರಿಯನ್ನ  ಹರಿಸಿದ್ದಾರೆ.  ಜೋಗ್ ಅವರು ತಮಗೆ ಸಾಥ್ ನೀಡಬೇಕೆಂದು ಇತರ ಸಂಗೀತಗಾರರು ಬಯಸುತ್ತಿದ್ದದ್ದು   ಅವರ ಪಾಂಡಿತ್ಯಕ್ಕೆ  ಹಿಡಿದ ಕನ್ನಡಿ. ಜೋಗ್ ಅವರು ಪ್ರಸಿದ್ಧ  ಶಾಸ್ತ್ರೀಯ ಸಂಗೀತಗಾರರಾದ  ಫಯ್ಯಜ್ ಖಾನ್, ಬಡೇ ಗುಲಾಮ್ ಅಲಿ ಖಾನ್, ಪಂ. ಓಂಕಾರ್ ನಾಥ್ ಠಾಕೂರ್, ಆಮೀರ್ ಖಾನ್ ಹಾಗೂ ಕೇಸರೀ ಬಾಯಿ ಕೇತ್ಕರ್ ಅವರೊಡನೆ ಸಾಥ ನೀಡಿದ್ದಾರೆ.

ಜೋಗರಿಗೆ ಬಹಳಷ್ಟು   ಬಿರುದು, ಪ್ರಶಸ್ತಿ ಗಳು ಹುಡುಕಿಕೊಂಡು ಬಂದಿವೆ. ಅವುಗಳಲ್ಲಿ  ೧೯೮೨ರಲ್ಲಿ ಪದ್ಮ ಭೂಷಣ, ೧೯೮೧ರಲ್ಲಿ ಸಂಗೀತ ನಾಟಕ ಅಕಾಡಮಿ ಪ್ರಶಸ್ತಿ  ಹಾಗೂ ಐಟೀಸಿ ಪ್ರಶಸ್ತಿ ಪ್ರಮುಖವಾದವು.

ಕೋಲ್ಕತ್ತಾದ ಆಲ್ ಇಂಡಿಯಾ ರೇಡಿಯೋದೊಂದಿಗೆ ಜೋಗ್ ಅವರು ಬಹಳ ನಿಕಟ ಸಂಬಂಧ ಹೊಂದಿದ್ದರು.

ಜೋಗ್ ಅವರು ೨೦೦೪ ಜನೆವರಿ ೩೧ರಂದು ಸಂಗೀತ ರಸಿಕರಿಂದ ದೂರವಾದರು.

ವರ್ಗ:ವಿಲೀನಗೊಳಿಸಬೇಕಿರುವ ಲೇಖನಗಳು
ವರ್ಗ:ಹಿಂದುಸ್ತಾನಿ ಸಂಗೀತ
ಮೇಘದೂತಮ್

**ಮೇಘದೂತಮ್** ಅಥವಾ **ಮೇಘಸಂದೇಶಮ್** ಕಾಳಿದಾಸನಿಂದ ಬರೆಯಲ್ಪಟ್ಟಿರುವ ಒಂದು ಸಂಸ್ಕೃತ ಖಂಡಕಾವ್ಯ. ೧೧೧ ಶ್ಲೋಕಗಳನ್ನು ಒಳಗೊಂಡಿರುವ ಈ ಕಾವ್ಯವು ಕರ್ತವ್ಯಲೋಪವೆಸಗಿದ್ದಕ್ಕಾಗಿ ಬಹಿಷ್ಕೃತಗೊಂಡು ಮಧ್ಯ ಭಾರತದಲ್ಲಿ ಅಜ್ಞಾತವಾಸ ಅನುಭವಿಸುತ್ತಿದ್ದ ಯಕ್ಷನೊಬ್ಬನು ಕೈಲಾಸ ಪರ್ವತದ ಅಲಕಾವತಿಯಲ್ಲಿರುವ ತನ್ನ ಪ್ರಿಯತಮೆಗೆ ಮೋಡಗಳ ಮೂಲಕ ಸಂದೇಶ ಕಳಿಸುವ ವರ್ಣನೆಯನ್ನು ಒಳಗೊಂಡಿದೆ.

ವರ್ಗ:ಸಂಸ್ಕೃತ ಸಾಹಿತ್ಯ
ಕುಮಾರಸಂಭವಮ್

**ಕುಮಾರಸಂಭವಮ್** ಕಾಳಿದಾಸನಿಂದ ಬರೆಯಲ್ಪಟ್ಟಿರುವ ಒಂದು ಸಂಸ್ಕೃತ ಮಹಾಕಾವ್ಯ. ೧೭ ಸರ್ಗಗಳನ್ನು ಒಳಗೊಂಡಿರುವ ಈ ಮಹಾಕಾವ್ಯವು ಕಾರ್ತಿಕೇಯನ ಜನ್ಮವೃತ್ತಾಂತವನ್ನೂ, ತಾರಕಾಸುರ ವಧೆಯನ್ನೂ ವರ್ಣಿಸುತ್ತದೆ. ಎಂಟು ಸರ್ಗಗಳನ್ನು ಕಾಳಿದಾಸನು ಬರೆದಿರುವನೆಂದೂ, ಒಂಭತ್ತನೆಯದು ಆನಂತರದ ಕಾಲದಲ್ಲಿ ಸೇರ್ಪಡೆಯಾಗಿರಬಹುದೆಂದೂ ಹೇಳುತ್ತಾರೆ.
## ನೋಡಿ
*ಶಿವ ಪಾರ್ವತಿ ವಿವಾಹ 
*ವಿಲೋಕನ ಒಂದು ಕುಮಾರಸಂಭವ ಒಂದು ವಿಶಿಷ್ಟ ವಿಲೋಕನ ಕುಮಾರಸಂಭವ
*ತಪಸ್ಸನ್ನು ತಪಸ್ಸಿನಿಂದಲೇ ಗೆಲ್ಲಬೇಕು! - ಎಸ್‌. ಸೂರ್ಯಪ್ರಕಾಶ ಪಂಡಿತ್‌ Updated: 06 ಅಕ್ಟೋಬರ್ 2018

ವರ್ಗ:ಸಂಸ್ಕೃತ ಸಾಹಿತ್ಯ
ಋತುಸಂಹಾರಮ್

**ಋತುಸಂಹಾರಮ್**  ಮಹಾಕವಿ ಕಾಳಿದಾಸನ ಆರಂಭಿಕ ಕೃತಿಗಳಲ್ಲಿ ಒಂದೆಂದು ಪರಿಗಣಿಸಲ್ಪಟ್ಟ ಒಂದು ಸಂಸ್ಕೃತ ಖಂಡಕಾವ್ಯವಾಗಿದೆ. ಪ್ರತಿ ಋತುವಿಗೆ ಒಂದು ಸರ್ಗದಂತೆ ೬ ಸರ್ಗಗಳನ್ನು ಹೊಂದಿರುವ ಈ ಕಾವ್ಯವು ಗ್ರೀಷ್ಮ ಋತುವಿನಿಂದ ಹಿಡಿದು ವಸಂತ ಋತುವಿನವರೆಗಿನ ವರ್ಣನೆಗಳನ್ನು ಹೊಂದಿದೆ.ಈ ಕಾವ್ಯ ಆರು ಸರ್ಗಗಳು ಮತ್ತು 155 ಪದ್ಯಗಳನ್ನು ಒಳಗೊಂಡಿದೆ. ಇದನ್ನು ಸಾಮಾನ್ಯವಾಗಿ ಕಾಳಿದಾಸನ ಮೊದಲ ಕೃತಿ ಎಂದು ಪರಿಗಣಿಸಲಾಗಿದೆ.  ಈ ಕೃತಿ ಲ್ಯಾಟಿನ್, ಫ್ರೆಂಚ್ ಮತ್ತು ಜರ್ಮನ್‌ನಂತಹ ವಿದೇಶಿ ಭಾಷೆಗಳಲ್ಲಿ ಮತ್ತು ಹಿಂದಿ, ಬಂಗಾಳಿ ಮತ್ತು ಮಲೆಯಾಳದಂಥ ದೇಶಿ ಭಾಷೆಗಳಲ್ಲಿ ಮತ್ತು ಕನ್ನಡದಲ್ಲಿ ಅತ್ಯಂತ ವಿದ್ವತ್ಪೂರ್ಣವಾಗಿ ಅನುವಾದಿಸಲ್ಪಟ್ಟಿದೆ.

## ವಿಷಯವಸ್ತು
ಈ ಕಾವ್ಯದ ಕಥಾವಸ್ತು ಪ್ರೇಮಿಯೊಬ್ಬನು ತನ್ನ ಪ್ರೇಯಸಿಗೆ ಭಾರತೀಯ ಹಿನ್ನೆಲೆಯ ಋತುಮಾನಗಳಾದ ಗ್ರೀಷ್ಮ, ವರ್ಷ, ಶರತ್, ಹೇಮಂತ, ಶಿಶಿರ ಮತ್ತು ವಸಂತ ಎಂಬ ಆರು ಋತುಗಳನ್ನು ವಿವರಿಸುವ ಬಗೆಗಿದೆ. ಈ ಕಾವ್ಯವು ಪ್ರತಿ ಋತುವಿಗೆ ಒಂದರಂತೆ ಆರು ಚರಣಗಳನ್ನು ಒಳಗೊಂಡಿದೆ. ಋತುಗಳ ಬದಲಾವಣೆ ಪುರುಷರು ಮತ್ತು ಮಹಿಳೆಯರ ಭಾವನೆಗಳ ಮೇಲೆ ಹೇಗೆ ಪರಿಣಾಮ ಬೀರುತ್ತದೆ ಮತ್ತು ಅದು ಪ್ರೇಮಿಗಳ ಪ್ರೇಮಸಂಬಂಧಕ್ಕೆ ಯಾವ ರೀತಿಯಲ್ಲಿ ಅವಕಾಶಗಳನ್ನು ಒದಗಿಸುತ್ತದೆ ಎಂಬುದನ್ನು ಈ ಕಾವ್ಯ ವಿವರಿಸುತ್ತದೆ. 

## ಉಲ್ಲೇಖಗಳು
ವರ್ಗ:ಸಂಸ್ಕೃತ ಸಾಹಿತ್ಯ
ಸಿದ್ಧರಾಮ ಕಾರಣಿಕ

ಜನನ : ೨೦-೦೭-೧೯೭೫
ಊರು : ರಾಯಬಾಗ - ಬೆಳಗಾವಿ ಜಿಲ್ಲೆ
ಸಂಪರ್ಕ : ಕಾರಣಿಕ ಬ್ಲಾಗ್, ಫೇಸ್ ಬುಕ್ ಇತ್ಯಾದಿ.
ಸಧ್ಯ ಧಾರವಾಡ ವಾಸ 

ಇಲ್ಲಿಯವರೆಗೆ ೧೭ ಕೃತಿಗಳು ಪ್ರಕಟವಾಗಿವೆ.
ಅವುಗಳ ಪಟ್ಟಿ ಇಂತಿದೆ ;
* ಮೋಡ ಕಟ್ಟೇತಿ (ಕವನ ಸಂಕಲನ) ಸ್ನೇಹವಾಹಿನಿ ಪ್ರಕಾಶನ, ರಾಯಬಾಗ (ಬೆಳಗಾವಿ ಜಿಲ್ಲೆ) - ೨೦೦೩
* ಸಾಹಿತ್ಯ ಮತ್ತು ಸಾಮಾಜಿಕ ನ್ಯಾಯ (ಲೇಖನಗಳು) ಈಶ್ವರಿ ಪ್ರಕಾಶನ, ಮೈಸೂರು - ೨೦೦೬
* ಕಲ್ಯಾಣಕ್ಕೆ ಅಲ್ಲ ಈ ದಾರಿ (ನಾಟಕ) ಮಾತಾ ಪ್ರಿಂಟರ್ಸ್, ಮೈಸೂರು - ೨೦೦೯
* ಬೇಪಾಂವ ತಲಿ (ಕಥಾ ಸಂಕಲನ) ಮಾತಾ ಪ್ರಿಂಟರ್ಸ್, ಮೈಸೂರು - ೨೦೦೯
* ಹೊಸ ದಿಕ್ಕು : ಹೊಸ ಹಾದಿ (ಲೇಖನಗಳು) ಮಾತಾ ಪ್ರಿಂಟರ್ಸ್, ಮೈಸೂರು - ೨೦೦೯
* ದಲಿತ-ಬಂಡಾಯ ಕಥಾಸಾಹಿತ್ಯದಲ್ಲಿ ಸಾಮಾಜಿಕ ಪ್ರಜ್ಞೆ (ಮಹಾಪ್ರಬಂಧ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೦
* ಡೈರಿ ಧಿಮಾಕು (ಮಾತ್ಗವಿತೆ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೧
* ತಮಸೋಮ (ನಾಟಕ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೧
* ಆ ಒಂದು ರಾತ್ರಿ (ನಾಟಕ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೧

ಅನುವಾದಗಳು : ಮರಾಠಿಯಿಂದ ಕನ್ನಡಕ್ಕೆ :
* ಹೋರಾಟದ ಬದುಕು : (ಮೂಲ-ಡಾ. ಚಂದ್ರಕಾಂತ ವಾಘ್ಮಾರೆ) ಸಮ್ರಾಟ ಪ್ರಕಾಶನ, ಬೆಳಗಾವಿ - ೨೦೦೮
* ಕೋರೆಗಾವ ಕದನ : ದಲಿತ ದಿಗ್ವಿಜಯ (ಮೂಲ - ಸುಧಾಕರ ಖಾಂಬೆ) ಲಡಾಯಿ ಪ್ರಕಾಶನ, ಗದಗ - ೨೦೦೯
* ಯುಗಾರಂಭ (ಮೂಲ - ಡಾ. ವಿನೋದ ಗಾಯಕವಾಡ)  ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೦
* ಕಾಡಿನ ಹಾದಿ (ಮೂಲ - ಪುರು‌ಷೋತ್ತಮ ಹುಲಜಿ) ಜ್ಯೋತಿ ಪ್ರಕಾಶನ, ಮೈಸೂರು - ೨೦೧೦
* ವಡ್ಡರ ವೇದನೆ (ಮೂಲ - ಲಕ್ಷ್ಮಣ ಗಾಯಕವಾಡ) ಕಣ್ವ  ಪ್ರಕಾಶನ, ಬೆಂಗಳೂರು - ೨೦೧೧
* ದೇವದಾಸಿ ಮತ್ತು ಬೆತ್ತಲೆ ಸೇವೆ (ಮೂಲ - ಉತ್ತಮ ಕಾಂಬಳೆ) ಲಡಾಯಿ ಪ್ರಕಾಶನ, ಗದಗ - ೨೦೧೧
* ನಾಗವಂಶದ ದಲಿತರೆ ನಿಮ್ಮ ಅಸ್ಮಿತೆ ಎಲ್ಲಿ ಹೋಯಿತು ? (ಮೂಲ : ಶ್ರೀನಿವಾಸ ಭಾಲೇರಾವ) ಲಡಾಯಿ ಪ್ರಕಾಶನ, ಗದಗ - ೨೦೧೧
* ಕಣ್ಣು ಕಂಡ ಸತ್ಯಗಳು (ಮೂಲ : ಕೆ.ಬಿ. ಹನ್ನೂರಕರ್) ರೂಪ ಪ್ರಕಾಶನ, ಮೈಸೂರು - ೨೦೧೨

ವರ್ಗ:ಸಾಹಿತಿಗಳು
೨೦೧೨

೨೦೧೨  ರವಿವಾರದಿಂದ ಆರಂಭವಾದ  ಅಧಿಕ ವರ್ಷವಾಗಿದ್ದು, ಕ್ರಿಸ್ತಶಕೆಯ ೨೦೧೨ ನೇ ವರ್ಷವಾಗಿದೆ. ಇದು  ಮೂರನೇ ಸಹಸ್ರಮಾನದ  ಮತ್ತು ೨೧ನೇ ಶತಮಾನದ  ೧೨ ನೇ ವರ್ಷವೂ  ಆಗಿದೆ. 

ವಿಶ್ವ ಸಂಸ್ಥೆಯ ಸಾಮಾನ್ಯ ಸಭೆಯು ಈ ವರ್ಷವನ್ನು  'ಅಂತಾರಾಷ್ಟ್ರೀಯ ಸಹಕಾರಿ ಸಂಸ್ಥೆಗಳ ವರ್ಷ' ಎಂದು ಘೋಷಿಸಿದೆ. 
ಈ ವರ್ಷವನ್ನು   ಸರ್ವರಿಗೂ ಸುಸ್ಥಿರ ಶಕ್ತಿಮೂಲಗಳ ಅಂತಾರಾಷ್ಟ್ರೀಯ ವರ್ಷ ಎಂದೂ ಆಚರಿಸಲಾಗುವುದು.

### ಈ ವರ್ಷದ ಪ್ರಮುಖ ಹಬ್ಬಗಳು/ರಜದಿನಗಳು 
* ಮಾರ್ಚ್ ೮ - ಹೋಳಿಹಬ್ಬ
* ಏಪ್ರಿಲ್ ೧ - ರಾಮನವಮಿ
* ಏಪ್ರಿಲ್ ೬- ಗುಡ್ ಫ್ರೈಡೇ ಮತ್ತು  ಹನುಮಜಯಂತಿ
* ಜುಲೈ ೨೦- ರಮಜಾನ್ ಆರಂಭ 
* ಆಗಸ್ಟ್ ೨ - ರಕ್ಷಾಬಂಧನ 
* ಆಗಸ್ಟ್ ೧೦- ಶ್ರೀಕೃಷ್ಣ ಜನ್ಮಾಷ್ಟಮಿ
* ಅಗಸ್ಟ್ ೧೯ - ಈದ್ ಉಲ್ ಫಿತ್ರ್
* ಅಕ್ಟೋಬರ್ ೨೪- ವಿಜಯದಶಮಿ
* ನವೆಂಬರ್ ೧ - ಕನ್ನಡ ರಾಜ್ಯೋತ್ಸವ
* ನವೆಂಬರ್ ೧೩ - ದೀಪಾವಳಿ
* ಡಿಸೆಂಬರ್ ೨೫ - ಕ್ರಿಸ್ಮಸ್

ವರ್ಗ:ವರ್ಷಗಳು
ವರ್ಗ:ದಶಕ ೨೦೧೧-೨೦೨೦
ರಘುವಂಶಮ್

**ರಘುವಂಶ** ಕಾಳಿದಾಸನಿಂದ ಬರೆಯಲ್ಪಟ್ಟಿರುವ ಒಂದು ಸಂಸ್ಕೃತ ಮಹಾಕಾವ್ಯ. ೧೯ ಸರ್ಗಗಳನ್ನು ಒಳಗೊಂಡಿರುವ ಈ ಮಹಾಕಾವ್ಯ ದಿಲೀಪ ಖಾಟ್ವಂಗ್, ರಘು, ದಶರಥ, ರಾಮ ಸೇರಿದಂತೆ ಲವ ಕುಶಅಗ್ನಿವರ್ಣನವರೆಗೆ ಬರುವ ರಘುವಂಶದ ರಾಜರ ಕಥೆಗಳನ್ನು ಒಳಗೊಂಡಿದೆ. ಹತ್ತನೇ ಸರ್ಗದಿಂದ ಹದಿನೈದನೇ ಸರ್ಗದವರೆಗೆ ರಾಮನ ಕಥೆಯನ್ನು ವರ್ಣಿಸಲಾಗಿದೆ. ಅನಂತರವೂ ಆಯಾಯಾ ಕಾಲದ ರಾಮನ ವಂಶದ ರಾಜರುಗಳ ಚರಿತ್ರೆಯನ್ನು ಹೇಳಲಾಗಿದೆ.ಕೊನೆಯ ಸರ್ಗವು ಅಗ್ನಿವರ್ಣನ ರಾಜ್ಯಾಭಿಷೇಕದೊಂದಿಗೆ ಮುಗಿಯುತ್ತದೆ.
ಕಾಳಿದಾಸನು ಅಗ್ನಿವರ್ಣನ ನಂತರದ ರಾಜರುಗಳ ವಿವರಗಳನ್ನೂ ಬರೆಯಲು ಬಯಸಿದ್ದರೂ ಆತ ಮೃತ್ಯುವಶವಾದನೆಂದು ಕೆಲವರು ಅಭಿಪ್ರಾಯವಿದೆ. ಮತ್ತೆ ಕೆಲವರು ಕಾಳಿದಾಸ ಬರೆದ ಮುಂದಿನ ಕಥೆ ಅನುಪಲಬ್ಧವೆಂದು ಭಾವಿಸುತ್ತಾರೆ.ರಘುವಂಶದಲ್ಲಿ ಬರುವ ರಾಜರುಗಳ ವಿವರಗಳಿಗೂ ರಾಮಾಯಣದ ವಿವರಗಳಿಗೂ ಸಾಕಷ್ಟು ಭೇದಗಳಿವೆ. ಆದರೆ ವಾಯುಪುರಾಣದ ವರ್ಣನೆಗಳು ರಘುವಂಶದ ವರ್ಣನೆಗಳಿಗೆ ಸದೃಶವಾಗಿರುವುದನ್ನು ಗಮನಿಸಬಹುದು.
            ಇಪ್ಪತ್ತೊಂದು ಸರ್ಗಗಳಲ್ಲಿ ರಘುವಂಶದ ರಾಜರುಗಳ ಹೆಸರುಗಳು ಹೀಗಿವೆ:

ವರ್ಗ:ಸಂಸ್ಕೃತ ಸಾಹಿತ್ಯ
ಗಾಯತ್ರಿ ಜಲಾಶಯ

ಗಾಯತ್ರಿ ಜಲಾಶಯವನ್ನು ಸುವರ್ಣಮುಖಿ ನದಿಗೆ ಅಡ್ಡಲಾಗಿ ಕಟ್ಟಲಾಗಿದೆ. 
ಹಿರಿಯೂರು,  ಮತ್ತು  ಶಿರಾ ತಾಲ್ಲೂಕಿನ ಸುಮಾರು  ೭,೦೦೦ ಹೆಕ್ಟೇರ್ ಪ್ರದೇಶಕ್ಕೆ ನೀರುಣಿಸುವ **ಗಾಯತ್ರಿ ಜಲಾಶಯ**  ಪೂರ್ಣವಾಗಿ ತುಂಬಿದ್ದು  ಕೋಡಿ ಹರಿಯುತ್ತಿದೆ. ಒಟ್ಟಾರೆ ಪೂರ್ಣ ಸಂಗ್ರಹದ ಸಾಮರ್ಥ್ಯ, ೧೪೫ ಅಡಿಗಳು. ಈ ಜಲಾಶಯವನ್ನು ಅಂದಿನ ಜಿಲ್ಲಾ ಬೋರ್ಡ್ ಅಧ್ಯಕ್ಷರಾಗಿದ್ದ ಕೆ ಕೆಂಚಪ್ಪ ನವರು  ಸುವರ್ಣಮುಖಿ ನದಿಗೆ ಜಲಾಶಯ ನಿರ್ಮಿಸುವ ಉದ್ದೇಶದಿಂದ ಜಯಚಾಮರಾಜ ಒಡೆಯರ್ ಅವರಿಂದ ಅಡಿಗಲ್ಲು ಹಾಕಿಸಿದರು. 

ವರ್ಗ:ಕರ್ನಾಟಕದ ಜಲಾಶಯಗಳು
ನಡುತೋಟ

ನಡುತೋಟವು ಶೃಂಗೇರಿ ತಾಲೂಕಿನಲ್ಲಿರುವ ಒಂದು ಸಣ್ಣ ಹಳ್ಳಿ.. ಇದು ಮೀಗಾ ಗ್ರಾಮದಲ್ಲಿದೆ.

ವರ್ಗ:ಚಿಕ್ಕಮಗಳೂರು ಜಿಲ್ಲೆ
ಎಮ್.ಎಸ್.ರಾಮಯ್ಯ ತಾಂತ್ರಿಕ ಮಹಾವಿದ್ಯಾಲಯ

ಎಮ್.ಎಸ್.ರಾಮಯ್ಯ ತಾಂತ್ರಿಕ ಮಹಾವಿದ್ಯಾಲಯವು ಒಂದು ಸ್ವಾಯತ್ತ ಖಾಸಗಿ ಎಂಜಿನಿಯರಿಂಗ್ ಕಾಲೇಜು. ಇದು ಬೆಂಗಳೂರಿನಲ್ಲಿ ಸ್ಥಾಪಿತವಾಗಿದೆ. ವಿಶ್ವೇಶ್ವರಯ್ಯ  ತಾಂತ್ರಿಕ ವಿಶ್ವವಿದ್ಯಾಲಯದ ಮಾನ್ಯತೆ ಪಡೆದಿದೆ.ಇದು ವರ್ಷ ೧೯೬೨  ರಲ್ಲಿ ಸ್ಥಾಪಿಸಲಾಗಿದೆ ಹಾಗೆಯೇ ೨೦೧೨ರಲ್ಲಿ ಇದರ  ಸುವರ್ಣ ಮಹೋತ್ಸವ (೫೦ ವರ್ಷ) ಆಚರಿಸಲಾಗುತ್ತದೆ. ಭಾರತದ ಅತ್ಯುತ್ತಮ  ತಾಂತ್ರಿಕ ಕಾಲೇಜುಗಳಲ್ಲಿ  ಒಂದು. ಆಗಸ್ಟ್ ೨೦೦೭ ರಿಂದ ಈ ಕಾಲೇಜು ಶೈಕ್ಷಣಿಕ ಸ್ವಾಯತ್ತ ಖಾಸಗಿ  ತಾಂತ್ರಿಕ ಮಹಾವಿದ್ಯಾಲಯವಾಗಿ ರೂಪುಗೊಂಡಿದೆ. ಕಾಲೇಜು ಅಧ್ಯಯನ, ಪಠ್ಯಕ್ರಮ ಹಾಗೂ ವಿದ್ಯಾರ್ಥಿ ಮೌಲ್ಯಮಾಪನ ಎಂಬ ತನ್ನ ಸ್ವಂತ ಯೋಜನೆಗಳಲ್ಲಿ ಶೈಕ್ಷಣಿಕ ಸ್ವಾತಂತ್ರ್ಯ ಹೊಂದಿದೆ. ಹಾಗೆಯೇ ಇದು ಸಹ ೧೨ ಪ್ರದೇಶಗಳಲ್ಲಿ (ಇಂಜಿನಿಯರಿಂಗ್ ಅಂಡ್ ಮ್ಯಾನೇಜ್ಮೆಂಟ್ ವಿಭಾಗಗಳ) ಸಂಶೋಧನಾ ಕೇಂದ್ರ (ಪಿಎಚ್ಡಿ ಪದವಿ) ಆಗಿರುತ್ತದೆ.
## ಇತಿಹಾಸ 
ಈ ಸಂಸ್ಥೆಯನ್ನು ಡಾ.ಎಂ.ಎಸ್.ರಾಮಯ್ಯನವರು ೧೯೬೨ ರಲ್ಲಿ ಸ್ಥಾಪಿಸಿದರು. ಗೋಕುಲ ಶಿಕ್ಷಣ ಫೌಂಡೇಷನ್ ಅಡಿಯಲ್ಲಿ ಮೊದಲ ಸಂಸ್ಥೆಯಾಗಿ ಪ್ರಾರಂಭಗೊಂಡಿತು. ಈಗ ಇದು ತಾಂತ್ರಿಕ ವಿಭಾಗಗಳಲ್ಲಿ ೧೨ ರೀತಿಯ ಬೇರೆ ಬೇರೆ ಶಾಖೆಗಳನ್ನು, ಬಿ ಆರ್ಚ್., ಎಂ ಟೆಕ್. ವಿಭಾಗಗಳಲ್ಲಿ ೮ ಶಾಖೆಗಳನ್ನು ಹೊಂದಿದೆ. ಹಾಗೆಯೇ  ಎಂ.ಎಸ್ಸಿ, ಎಂ.ಬಿ.ಎ, ಎಂ.ಸಿ.ಎ ಮತ್ತು ಪಿ.ಹೆಚ್.ಡಿ.ಗಳಲ್ಲಿ ವಿವಿಧ ರೀತಿಯ ಶಿಕ್ಷಣ ನೀಡುತ್ತಿದೆ.
## ಸ್ನಾತಕೋತ್ತರ ಪದವಿ 
*ಮಾಸ್ಟರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಶನ್ (ಫುಲ್ ಟೈಮ್ ಹಣಕಾಸು / ಮಾರ್ಕೆಟಿಂಗ್ / ಮಾನವ ಸಂಪನ್ಮೂಲ ರಲ್ಲಿ ಇಂಚುಗಳು / ಐಟಿ ಸಿಸ್ಟಮ್ಸ್).
*ಮಾಸ್ಟರ್ ಆಫ್ ಕಂಪ್ಯೂಟರ್ ಅಪ್ಲಿಕೇಷನ್ಸ್ (MCA).
*ಕಂಪ್ಯೂಟರ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಎಂ ಟೆಕ್.
*ನಾಗರಿಕ ಮತ್ತು ರಚನಾತ್ಮಕ ಎಂಜಿನಿಯರಿಂಗ್ ಎಂ ಟೆಕ್.
*ನಾಗರಿಕ ಮತ್ತು ಪರಿಸರ ಎಂಜಿನಿಯರಿಂಗ್ ಎಂ ಟೆಕ್.
*ಕಂಪ್ಯೂಟರ್ ಇಂಟಿಗ್ರೇಟೆಡ್ ಮ್ಯಾನುಫ್ಯಾಕ್ಚರಿಂಗ್ ರಲ್ಲಿ ಎಂ ಟೆಕ್.
*ಡಿಜಿಟಲ್ ಸಂವಹನ ಮತ್ತು ಎಲೆಕ್ಟ್ರಾನಿಕ್ಸ್ ಎಂ ಟೆಕ್.
*ಡಿಜಿಟಲ್ ಎಲೆಕ್ಟ್ರಾನಿಕ್ಸ್ ಎಂ ಟೆಕ್.
*ಮ್ಯಾನುಫ್ಯಾಕ್ಚರಿಂಗ್ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಎಂ ಟೆಕ್.
*ಸಾಫ್ಟ್ವೇರ್ ಇಂಜಿನಿಯರಿಂಗ್ ರಲ್ಲಿ ಎಂ ಟೆಕ್.
## ಪದವಿಪೂರ್ವ ಇಲಾಖೆಗಳು 
*ಜೈವಿಕ ತಂತ್ರಜ್ಞಾನ ಇಲಾಖೆ.
*ಕೆಮಿಕಲ್ ಇಂಜಿನಿಯರಿಂಗ್ ಇಲಾಖೆ.
*ಸಿವಿಲ್ ಎಂಜಿನಿಯರಿಂಗ್ ಇಲಾಖೆ.
*ಕಂಪ್ಯೂಟರ್ ಸೈನ್ಸ್ ಮತ್ತು ಎಂಜಿನಿಯರಿಂಗ್ ಇಲಾಖೆ.
*ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ಎಂಜಿನಿಯರಿಂಗ್ ಇಲಾಖೆ.
*ಎಲೆಕ್ಟ್ರಾನಿಕ್ಸ್ ಮತ್ತು ಕಮ್ಯುನಿಕೇಷನ್ ಎಂಜಿನಿಯರಿಂಗ್ ಇಲಾಖೆ.
*ಕೈಗಾರಿಕಾ ಇಂಜಿನಿಯರಿಂಗ್ ಅಂಡ್ ಮ್ಯಾನೇಜ್ಮೆಂಟ್ ಇಲಾಖೆ.
*ಮಾಹಿತಿ ವಿಜ್ಞಾನ ಮತ್ತು ಎಂಜಿನಿಯರಿಂಗ್ ಇಲಾಖೆ.
*ಇನ್ಸ್ಟ್ರುಮೆಂಟೇಷನ್ ಟೆಕ್ನಾಲಜಿ ಇಲಾಖೆ.
*ಮೆಕ್ಯಾನಿಕಲ್ ಇಂಜಿನಿಯರಿಂಗ್ ಇಲಾಖೆ.
*ವೈದ್ಯಕೀಯ ಎಲೆಕ್ಟ್ರಾನಿಕ್ಸ್ ಇಲಾಖೆ.
*ಟೆಲಿಕಮ್ಯುನಿಕೇಷನ್ ಎಂಜಿನಿಯರಿಂಗ್ ಇಲಾಖೆ.
*ವಾಸ್ತುಶಿಲ್ಪ ಇಲಾಖೆ.

ವರ್ಗ:ವಿದ್ಯಾಲಯಗಳು
ವರ್ಗ:ತಾಂತ್ರಿಕ ವಿದ್ಯಾಲಯಗಳು
ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಕೊಡ್ಯಾಕ್

**ಈಸ್ಟ್‌ಮನ್ ಕೊಡ್ಯಾಕ್ ಕಂಪೆನಿ** () (ಸಾಮಾನ್ಯವಾಗಿ **ಕೊಡ್ಯಾಕ್** ಎಂದು ಕರೆಯಲ್ಪಡುತ್ತದೆ) ಒಂದು ಮಲ್ಟಿನ್ಯಾಷನಲ್  ಇಮೇಜಿಂಗ್ ಮತ್ತು ಫೋಟೋಗ್ರಾಫಿಕ್ ಸಾಧನ, ಸಾಮಗ್ರಿ ಮತ್ತು ಸೇವೆಗಳನ್ನು ಒದಗಿಸುವ ಉದ್ಯಮ ವಾಗಿದ್ದು  ರೋಚೆಸ್ಟರ್, ನ್ಯೂಯಾರ್ಕ್, ಅಮೇರಿಕ ಸಂಯುಕ್ತ ಸಂಸ್ಥಾನ ದಲ್ಲಿ ತನ್ನ ಪ್ರಧಾನ ಶಾಖೆಯನ್ನು ಹೊಂದಿದೆ ಮತ್ತು ಇದರ ನೊಂದಣಿಯನ್ನು ನ್ಯೂಜರ್ಸಿಯಲ್ಲಿ ಮಾಡಲಾಗಿತ್ತು. ಜಾರ್ಜ್‌ ಈಸ್ಟ್‌ಮನ್‌ ಇದನ್ನು ೧೮೯೨ ರಲ್ಲಿ ಪ್ರಾರಂಭಿಸಿದರು.

## ಬಾಹ್ಯ ಕೊಂಡಿಗಳು
* ಕೊಡ್ಯಾಕ್ ಅಧಿಕೃತ ವೆಬ್‌ಸೈಟ್

ವರ್ಗ:ಫೋಟೋಗ್ರಫಿ
ವರ್ಗ:ಛಾಯಾಗ್ರಹಣ
ವರ್ಗ:ಉದ್ಯಮ
ಸಿ.ವಿ.ಎಲ್.ಶಾಸ್ತ್ರಿ

'**ಸಿ.ವಿ.ಎಲ್.ಶಾಸ್ತ್ರಿ**,' ಕನ್ನಡ ಚಲನಚಿತ್ರಗಳ ದಕ್ಷಿಣ ಭಾರತದ ಹಂಚಿಕೆದಾರ, ಹಾಗೂ ಮಾಲ್ಗುಡಿ ಡೇಸ್ ಚಿತ್ರ ನಿರ್ಮಾಪಕ, ದೇಶದ ಒಬ್ಬ 'ಸುಪ್ರಸಿದ್ಧ ಚಲನಚಿತ್ರ ನಿರ್ಮಾಪಕರಲ್ಲೊಬ್ಬರು'. ಈ ಚಿತ್ರದ ನಿರ್ದೇಶನವನ್ನು ಶಂಕರ್ ನಾಗ್ ನೆರವೇರಿಸಿದ್ದರು.
## ಜನನ ಮತ್ತು ಪರಿವಾರ
ಮೂಲತಃ ಬೆಂಗಳೂರಿನ ಬಳಿಯ ರಾಮನಗರದವಾಸಿ ಯಾದ ಶಾಸ್ತ್ರಿಯವರು ಐವತ್ತರ ದಶಕದಲ್ಲಿ ಬೆಂಗಳೂರಿಗೆ ಬಂದು ನೆಲೆಸಿದರು. **ಸಿ.ವಿ.ಎಲ್.ಶಾಸ್ತ್ರಿಯವರು ನಿರ್ಮಿಸಿದ ಕೆಲವು ಪ್ರಮುಖ ಚಿತ್ರಗಳು :**
’ಕಳ್ಳ ಕುಳ್ಳ’
’ಮಲಯ ಮಾರುತ’
’ಪಕ್ಕಾ ಕಳ್ಳ’
’ಹೆಣ್ಣು ಹುಲಿ’
’ಆಸೆಯ ಬಲೆ,’ ಮುಂತಾದ ಚಿತ್ರಗಳು.
’ಆತಂಕ’ ಚಲನಚಿತ್ರಕ್ಕೆ ೬ ರಾಜ್ಯ ಪ್ರಶಸ್ತಿಗಳು ದೊರಕಿದ್ದವು.

## ಹುದ್ದೆಗಳು
* ’ಕರ್ನಾಟಕ ವಾಣಿಜ್ಯ ಮಂಡಲಿ(KFCC)ಯ ಅಧ್ಯಕ್ಷ'
* ೧೯೯೩ ರಲ್ಲಿ ಬೆಂಗಳೂರಿನಲ್ಲಿ ಜರುಗಿದ 'ಅಂತಾರಾಷ್ಟ್ರೀಯ ಚಲನಚಿತ್ರೋತ್ಸವ'ಕ್ಕೆ ಮುಂದೆ ನಿಂತು ನಡೆಸಿಕೊಟ್ಟರು.
* 'ಶಾಸ್ತ್ರಿ ಮೂವೀಸ್'
* 'ಶಾಸ್ತ್ರೀ ಸಿನಿ ಆರ್ಟ್ಸ್ ಪ್ರೊಡಕ್ಷನ್',
* 'ಅಖಿಲ ಭಾರತ ಬ್ರಾಹ್ಮಣ ಮಹಾಸಭೆಯ ಅಧ್ಯಕ್ಷರು'
* 'ಅಖಿಲ ಕರ್ನಾಟಕ ಡಾ.ರಾಜ್ ಕುಮಾರ್ ಅಭಿಮಾನಿಗಳ ಸಂಘದ ಸ್ಥಾಪಕ ಅಧ್ಯಕ್ಷ',
* 'ಸ್ಕೈ ಟಾಪ್ ಬಿಲ್ಡರ್ಸ್ ಅಧ್ಯಕ್ಷ', 'ಬೆಂಗಳೂರು ಮತ್ತು ಮೈಸೂರಿನಲ್ಲಿ ಮನೆಗಳನ್ನು ನಿರ್ಮಾಣಮಾಡಿ ಮಾರಾಟಮಾಡುವ ಸಂಸ್ಥೆಯ ಮುಖ್ಯಸ್ಥ'
## ಪ್ರಶಸ್ತಿಗಳು
ಪ್ರತಿವರ್ಷವೂ ಪ್ರದಾನಮಾಡುವ ’ಸನ್ ೨೦೦೮ ರ ಸಾಲಿನ 'ದಾದಾ ಸಾಹೇಬ್ ಫಾಲ್ಕೆ ಅಕಾಡೆಮಿ ಪ್ರಶಸ್ತಿ’ಯನ್ನು ಹಿರಿಯ ನಿರ್ಮಾಪಕ 'ಸಿ.ವಿ.ಎಲ್.ಶಾಸ್ತ್ರಿ'ಯವರಿಗೆ, ಮುಂಬೈನಲ್ಲಿ, ಹೆಸರಾಂತ ಹಿಂದಿ ಚಿತ್ರರಂಗದ ನಟ, ರಾಜೇಶ್ ಖನ್ನರವರ ಹಸ್ತದಿಂದ ಪ್ರದಾನಮಾಡಲಾಯಿತು. 'ಪ್ರಶಸ್ತಿಪತ್ರ', 'ಫಲಕ', ಹಾಗೂ 'ನಗದು ಹಣ'ವೂ ಸೇರಿದೆ. ಈ ಸಂದರ್ಭದಲ್ಲಿ, ಅಕಾಡೆಮಿಯ ಅಧ್ಯಕ್ಷ, ಸಂತೋಷ್ ಸಿಂಗ್ ಜೈನ್, ಮತ್ತು ಅತಿಧಿ, ರಮೇಶ್ ಪ್ರಸಾದ್, ಉಪಸ್ಥಿತರಿದ್ದರು. ಈ ಪ್ರಶಸ್ತಿಯನ್ನು ಹಿಂದೆ, ಆರ್.ಕೆ.ಲಕ್ಷ್ಮಣ್ ಮತ್ತು ಪಾರ್ವತಮ್ಮ ರಾಜಕುಮಾರ್ ಗಳಿಸಿದ್ದರು.

## ನಿಧನ
ತಮ್ಮ ೮೨ ನೆಯ ವಯಸ್ಸಿನಲ್ಲಿ  ಸಿ.ವಿ.ಎಲ್.ಶಾಸ್ತ್ರಿಯವರು, ಎಂ.ಎಸ್.ರಾಮಯ್ಯ ಆಸ್ಪತ್ರೆಯಲ್ಲಿ ಸುಮಾರು ೩ ತಿಂಗಳಿನಿಂದ ಚಿಕಿತ್ಸೆಪಡೆಯುತ್ತಿದ್ದರು. ಸ್ವಲ್ಪದಿನದಿಂದ ಪ್ರಜ್ಞಾಹೀನಾವಸ್ಥೆಯಲ್ಲಿದ್ದರು. ಸನ್, ೨೦೧೨ ರ, ಜನವರಿ, ೫, ಗುರುವಾರ ರಾತ್ರಿ, ’ವೈಕುಂಠೇಕಾದಶಿಯ ದಿನ’ದಂದು 'ಸಿ.ವಿ.ಎಲ್.ಶಾಸ್ತ್ರಿ'ಯವರು   ಕೊನೆಯುಸಿರೆಳೆದರು. ಮೃತರು, ಪತ್ನಿ, ಇಬ್ಬರು ಪುತ್ರರು, ಮತ್ತು ಅಪಾರ ಬಂಧು ಬಳಗ, ಮತ್ತು ಮಿತ್ರರನ್ನು ಅಗಲಿದ್ದಾರೆ. ’ಸದಾಶಿವನಗರದ ಅವರ ಮನೆ’ಯಲ್ಲಿ ೬, ಶುಕ್ರವಾರದ ಮಧ್ಯಾನ್ಹದವರೆಗೆ ಅವರ ಪಾರ್ಥಿವ ಶರೀರವನ್ನು ಅಂತಿಮ ದರ್ಶನಕ್ಕೆ ಇರಿಸಲಾಗಿತ್ತು.

http://en.wikipedia.org/wiki/Telugu_Brahmins_in_Media_%26_Entertainment 

ವರ್ಗ:ಕನ್ನಡ ಚಿತ್ರನಿರ್ಮಾಪಕರು
ವರ್ಗ:ನಿರ್ಮಾಪಕರು
ಮೈಕ್ರೋಸಾಫ್ಟ್ ಆಫೀಸ್

ಇದು ಒಂದು ದೈನಂದಿನ ಉಪಯೋಗಿಕ ಗಣಕ ತಂತ್ರಾಂಶ. ಮೈಕ್ರೋಸಾಫ್ಟ್ ಸಂಸ್ಥೆಯು ಇದನ್ನು ತಯಾರಿಸಿದೆ ಹಾಗೂ ಮಾರಾಟ ಮಾಡುತ್ತಿದೆ. ಇದು ಹಲವು ಭಾಷೆಗಳಲ್ಲಿ ಲಭ್ಯ ಹಾಗು ಕನ್ನಡ ಭಾಷೆಯಲ್ಲೂ ಉಪಯೋಗಿಸಬಹುದು.

ವರ್ಗ:ತಂತ್ರಾಂಶಗಳು
ಆದಿತ್ಯವರ್ಮ

**ಆದಿತ್ಯವರ್ಮ**ನು ಸುಮಾತ್ರ ಅಂದರೆ ಈಗಿನ ಇಂಡೋನೇಷ್ಯಾದ ಪ್ರಥಮ ಅರಸ. ಇವನು ೧೩೫೬ ರಿಂದ ೧೩೭೫ ರವರೆಗೆ ರಾಜ್ಯವಾಳಿದನು. ಆದಿತ್ಯವರ್ಮನಿಗೆ ಮಜಾಪಹಿತ್‍ನ ಹಿರಿಯ ಮಂತ್ರಿ ಪದವಿಯನ್ನು ನೀಡಲಾಗಿತ್ತು ಮತ್ತು ಅವನು ಈ ಅಧಿಕಾರವನ್ನು ಮಜಾಪಹಿತ್ ಸೇನಾ ವಿಸ್ತರಣಾ ಯೋಜನೆಗಳನ್ನು ಪ್ರಾರಂಭಿಸಲು ಬಳಸಿದನು ಮತ್ತು ಸುಮಾತ್ರಾದಲ್ಲಿ ಪೂರ್ವ ಕರಾವಳಿ ಪ್ರದೇಶವನ್ನು ವಶಪಡಿಸಿಕೊಂಡನು.

ವರ್ಗ:ಅರಸರು
ವರ್ಗ:ಇಂಡೋನೇಷ್ಯಾ
ವರ್ಗ:ಇತಿಹಾಸ
ಅಕ್ಸಮ್ ಸಾಮ್ರಾಜ್ಯ

'**ಅಕ್ಸಮ್ ಸಾಮ್ರಾಜ್ಯ**' ಆಫ್ರಿಕ ಖಂಡದ ಪ್ರಮುಖ ಹಾಗೂ ಶಕ್ತಿಶಾಲಿ ಸಾಮ್ರಾಜ್ಯವಾಗಿತ್ತು.ಇದು ಈಗಿನ ಇಥಿಯೋಪಿಯಾ ದೇಶದಲ್ಲಿತ್ತು.ಇದು ಕ್ರಿಸ್ತಪೂರ್ವ ೫೦ ನೆಯ ಸುಮಾರಿಗೆ ಪ್ರಸಿದ್ಧಿಗೆ ಬಂದು ಮುಂದಿನ ೬೦೦ ರಿಂದ ೭೦೦ ವರ್ಷಗಳ ಕಾಲ ಪ್ರಭಾವಶಾಲಿಯಾಗಿತ್ತು.ಕೆಂಪು ಸಮುದ್ರದ ಬಂದರಿನಿಂದ ಪ್ರಾಚೀನ ಕಾಲದ ಎಲ್ಲಾ ಪ್ರಮುಖ ದೇಶಗಳೊಂದಿಗೆ ವ್ಯಾಪಾರ ಸಂಬಂದವನ್ನು ಹೊಂದಿತ್ತು.

## ಬಾಹ್ಯ ಕೊಂಡಿಗಳು 
*
* Ethiopian Treasures - Queen of Sheba, Aksumite Kingdom - Aksum 
* Ancient History Sourcebook: Accounts of Meröe, Kush, and Axum 
* Aksum: UNESCO World Heritage Site
* *The Ash Heap of History* (Mise 

ವರ್ಗ:ಹಿಂದಿನ ಕಾಲದ ಸಾಮ್ರಾಜ್ಯಗಳು
ವರ್ಗ:ಆಫ್ರಿಕಾ ಖಂಡ
ವರ್ಗ:ಇತಿಹಾಸ
ಅಕಿಹಿಟೊ

**ಅಕಿಹಿಟೊ** (23 ಜನನ 1933)ಜಪಾನ್ ದೇಶದ ಈಗಿನ ಚಕ್ರವರ್ತಿ. ಇವರು ಜಪಾನ್ ದೇಶದ ೧೨೫ನೆಯ ಚಕ್ರವರ್ತಿಯಾಗಿ ೧೯೮೯ರಲ್ಲಿ ಪಟ್ಟವೇರಿದರು.

## ಬಾಹ್ಯ ಸಂಪರ್ಕಗಳು
*Kunaicho | Their Majesties the Emperor and Empress
*Press Conference on the occasion of His Majesty's Birthday (2014)
*Complete transcript and audio mp3 and video of 'Do Not Lose Hope' Address to the Nation at AmericanRhetoric.com
 
ವರ್ಗ:ಅರಸರು
ವರ್ಗ:ಜಪಾನ್
ಟ್ರಿಲಿಯನ್

thumb|ತ್ರಿಲಿಯನ್
ಟ್ರಿಲಿಯನ್ ಎನ್ನುವುದು ಹತ್ತರ ಘಾತಗಳ ಸಂಖ್ಯಾ ಪದ್ಧತಿಯಲ್ಲಿನ ಒಂದು ಸಂಖ್ಯೆ.  ಈ ಹತ್ತರ ಘಾತಗಳ ಸಂಖ್ಯಾ ಪದ್ಧತಿಗಳಲ್ಲಿ  ಸಣ್ಣ  ಮತ್ತು   ದೊಡ್ಡ  ಮಾನಕ ಪದ್ಧತಿಗಳು  ಎಂಬ ಎರಡು ವ್ಯವಸ್ಥೆಗಳಿದ್ದು  ಈ ಎರಡೂ ವ್ಯವಸ್ಥೆಗಳಲ್ಲಿ ಟ್ರಿಲಿಯನ್ ಶಬ್ದದ ಮೌಲ್ಯ ಬೇರೆಯೇ ಆಗಿದೆ.

*ಸಣ್ಣ ಮಾನಕ ಪದ್ಧತಿಯನ್ನು ಅನುಸರಿಸುವ ಇಂಗ್ಲೀಷ್ ಮಾತನಾಡುವ ದೇಶಗಳಲ್ಲಿ  ಟ್ರಿಲಿಯನ್ ಎಂದರೆ ೧,೦೦೦,೦೦೦,೦೦೦,೦೦೦ ಅಂದರೆ   ೧೦ರ ಮುಂದೆ ೧೨ ಸೊನ್ನೆಗಳು ಅಥವಾ ಹತ್ತರ ಹನ್ನೆರಡನೇ ಘಾತಸಂಖ್ಯೆ
*ದೊಡ್ಡ ಮಾನಕ ಪದ್ಧತಿಯನ್ನು ಅನುಸರಿಸುವ ಕಾಂಟಿನೆಂಟಲ್ ಯುರೋಪ್  ಮತ್ತಿತರ ದೇಶಗಳಲ್ಲಿ  ಟ್ರಿಲಿಯನ್ ಎಂದರೆ ೧,೦೦೦,೦೦೦,೦೦೦,೦೦೦,೦೦೦,೦೦೦ ಅಂದರೆ  ೧೦ರ ಮುಂದೆ ೧೮ ಸೊನ್ನೆಗಳು ಅಥವಾ ಹತ್ತರ ಹದಿನೆಂಟನೇ ಘಾತಸಂಖ್ಯೆ.

ಅಮೇರಿಕವು ಸಣ್ಣ ಮಾನಕ ಪದ್ಧತಿಯನ್ನು ಅನುಸರಿಸುತ್ತದೆ.  ಯುನೈಟೆಡ್ ಕಿಂಗ್‌ಡಂ  ದೇಶವು ೧೯ ಮತ್ತು ೨೦ ನೇ ಶತಮಾನದ   ಬಹುಭಾಗ   ದೊಡ್ಡ ಮಾನಕ ಪದ್ಧತಿಯನ್ನು ಅನುಸರಿಸುತ್ತಿದ್ದ ಕಾರಣ ಈ ಪದ್ದತಿಗಳಿಗೆ ಕ್ರಮವಾಗಿ ಬ್ರಿಟಿಷ್ ಮತ್ತು ಅಮೇರಿಕನ್ ಸಂಖ್ಯಾ ಪದ್ದತಿಗಳು ಎಂದೂ ಹೆಸರು. 

ಆದರೆ ೧೯೭೪ ರಿಂದ ಯನೈಟೆಡ್ ಕಿಂಗ್ ಡಂ ದೇಶವು  ಕೂಡ ಸಣ್ಣ ಮಾನಕ ಪದ್ಧತಿಯನ್ನು ಅನುಸರಿಸುತ್ತಿದೆ. ಭಾರತ, ಬಾಂಗ್ಲಾ, ನೇಪಾಳ ಮತ್ತು ಪಾಕಿಸ್ತಾನ ದೇಶಗಳು ಇವೆರಡರಲ್ಲಿ ಯಾವುದನ್ನೂ ಬಳಸುವುದಿಲ್ಲ.  

## ಇದನ್ನೂ ನೋಡಿ
*ದೊಡ್ಡ ಸಂಖ್ಯೆಗಳ ಹೆಸರುಗಳು

ವರ್ಗ:ಅಂಕಿಗಳು
ವರ್ಗ:ಗಣಿತ
ವರ್ಗ:ಸಂಖ್ಯೆಗಳು
ಪ್ರಧಾನ ಮಂತ್ರಿ

ಪ್ರಧಾನಮಂತ್ರಿ ಅಥವಾ ಪ್ರಧಾನಿಗಳು ಸಂಸದೀಯ ವ್ಯವಸ್ಥೆಯಲ್ಲಿ ಸರ್ಕಾರದ ಕಾರ್ಯಾಂಗ ಶಾಖೆಯ ಮಂತ್ರಿಮಂಡಲದ  ಅತ್ಯಂತ ಹಿರಿಯ ಸಚಿವರು.  ಅನೇಕ ವ್ಯವಸ್ಥೆಗಳಲ್ಲಿ, ಪ್ರಧಾನಮಂತ್ರಿಗಳು    ಮಂತ್ರಿಮಂಡಲದ ಇತರ ಸದಸ್ಯರನ್ನು   ಆಯ್ಕೆ ಮಾಡುತ್ತಾರೆ, ವಜಾ ಮಾಡುತ್ತಾರೆ, ಸರ್ಕಾರದಲ್ಲಿ  ಅವರಿಗೆ ಹುದ್ದೆಗಳನ್ನು ಗೊತ್ತುಪಡಿಸುತ್ತಾರೆ. ಅನೇಕ ವ್ಯವಸ್ಥೆಗಳಲ್ಲಿ, ಪ್ರಧಾನಿಯು  ಮಂತ್ರಿಮಂಡಲದ ಸದಸ್ಯ ಹಾಗೂ ಅಧ್ಯಕ್ಷರು.  ಕೆಲವೊಂದು ವ್ಯವಸ್ಥೆಗಳಲ್ಲಿ  ಪ್ರಧಾನಿಗಳು   (ಮುಖ್ಯವಾಗಿ ಸರ್ಕಾರದ ಅರೆ ಅಧ್ಯಕ್ಷೀಯ ವ್ಯವಸ್ಥೆಗಳಲ್ಲಿ)  ರಾಷ್ಟ್ರ ಪ್ರಮುಖನ ನಿರ್ದೇಶನಗಳನ್ನು   ಜಾರಿಗೊಳಿಸಲು ಮತ್ತು ನಾಗರಿಕ ಸೇವೆಗಳನ್ನು  ನಿರ್ವಹಿಸಲು  ನೇಮಕವಾದ ಅಧಿಕಾರಿ ಆಗಿರುತ್ತಾರೆ.

ಲಂಡನ್ನಿನ ಪಾರ್ಲಿಮೆಂಟ್ ವ್ಯವಸ್ಥೆಯ ಮಾದರಿಯ ಸಂಸದೀಯ ವ್ಯವಸ್ಥೆಗಳಲ್ಲಿ, ಪ್ರಧಾನ ಮಂತ್ರಿಯು  ಕಾರ್ಯಾಂಗದ ಮುಖ್ಯಸ್ಥರೂ  ಸರಕಾರದ ಮುಖ್ಯಸ್ಥರೂ ಅಗಿರುತ್ತಾರೆ. ಅಂತಹ ವ್ಯವಸ್ಥೆಗಳಲ್ಲಿ, ರಾಷ್ಟ್ರದ ಪ್ರಮುಖ ಅಥವಾ ರಾಜ್ಯದ ಅಧಿಕೃತ ಪ್ರತಿನಿಧಿ ಮುಖ್ಯಸ್ಥನು  (ಅಂದರೆ ರಾಜ, ಅಧ್ಯಕ್ಷ, ರಾಷ್ಟ್ರಪತಿ ಅಥವಾ ಗವರ್ನರ್ ಜನರಲ್)   ಸಾಮಾನ್ಯವಾಗಿ  ಅಲಂಕಾರಿಕ ಹುದ್ದೆಯನ್ನು ಹೊಂದಿರುತ್ತಾರೆ.  ಆದರೆ  ಅವರಿಗೇ ಮೀಸಲಾದ ಕೆಲವು ಅಧಿಕಾರಗಳೂ ಇರಬಹುದು.

ಪ್ರಧಾನಮಂತ್ರಿಗಳು ಸಾಮಾನ್ಯವಾಗಿ  ಸಂಸತ್ತಿನ ಸದಸ್ಯನಾಗಿರುತ್ತಾರೆ.  ಅವರೂ ಮಂತ್ರಿಮಂಡಲದ ಕೆಲವು  ಹುದ್ದೆಗಳನ್ನು ಹೊಂದಿರಬಹುದು.

ವರ್ಗ:ರಾಜಕಾರಣಿಗಳು
ಜೈಜಗದೀಶ್

**ಜೈ ಜಗದೀಶ್** (ಜನನ 29 ಜೂನ್, 1954))  ಕನ್ನಡ ಚಿತ್ರರಂಗದಲ್ಲಿನ  ನಟ,  ನಿರ್ದೇಶಕ ಮತ್ತು ನಿರ್ಮಾಪಕ. ಅವರು ೩೦೦ಕ್ಕೂ  ಚಿತ್ರಗಳಲ್ಲಿ ಪಾಲ್ಗೊಂಡಿದ್ದಾರೆ.  ಅವರು ನಿರ್ದೇಶಿಸಿದ  ಮೊದಲ ಕನ್ನಡ   ಚಿತ್ರ ಮದನ.

ಭೂಮಿತಾಯಿಯ ಚೊಚ್ಚಲ ಮಗ(೧೯೯೮), ಓ ಪ್ರೇಮವೆ( ೧೯೯೯),ಕೋತಿಗಳು ಸಾರ್ ಕೋತಿಗಳು(೨೦೦೧), ಕಾಂಚನಗಂಗಾ ( ೨೦೦೫),ಈ ಬಂಧನ (೨೦೦೭),ವಾರೆ ವಾಹ್ (೨೦೧೦) ಅವರ ನಿರ್ಮಾಣದ ಚಲನಚಿತ್ರಗಳು.

ಅವರು ನಾಯಕ ನಟನಾಗಿ 'ಫಲಿತಾಂಶ' ಚಲನಚಿತ್ರದ ಮೂಲಕ ಅಬಿನಯವನ್ನು ಆರಂಭಿಸಿದರು.  ಅವರು ನಟಿಸಿದ ಇತರ ಪ್ರಸಿದ್ಧ ಚಿತ್ರಗಳು,ಬಂಧನ, ಗಾಳಿಮಾತು,ತಾಯಿಕನಸು.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*
* Biography of Jai Jagadish 

ವರ್ಗ:ಕನ್ನಡ ಚಿತ್ರರಂಗದ ನಟರು